AZƏRBAYCAN RESPUBLİKASI TƏHSİL NAZİRLİYİ

AZƏRBAYCAN DÖVLƏT PEDOQOJİ UNİVERSİTETİ

*Əlyazması hüququnda*

AĞAMMƏDOV MURAD ƏLFƏDDİN OĞLU

UŞAQ HÜQUQU, UŞAQLARIN SOSİAL MÜDAFİƏ SİSTEMİNİN MÜASİR VƏZİYYƏTİ

İxtisaslaşma şifrəsi və adı: 060805 – Həyat fəaliyyətinin müxtəlif sahələrində sosial iş

Magistr dərəcəsi almaq üçün təqdim edilmiş

DİSSERTASİYA

Elmi rəhbər: dos.f.ü.f.d. Haqverdiyev. T

Bakı: 2022

**MÜNDƏRİCAT**

[**GİRİŞ 3**](#_Toc105540330)

[**I FƏSİL. UŞAQ HÜQUQLARI BEYNƏLXALQ SƏVİYYƏDƏ 9**](#_Toc105540331)

[1.1. Benəlxalq Uşaq hüquqları Konvensiyasının yaranmasının tarixi 9](#_Toc105540332)

[1.2. Uşaq hüquqlarının müdafiəsinin həyata keçirilməsi modelləri 17](#_Toc105540333)

[II FƏSİL. UŞAQLARIN SOSİAL MÜDAFİƏSİ VƏ AZƏRBAYCAN 36](#_Toc105540334)

[2.1. Azərbaycan Respublikasında uşaqların sosial müdafiəsi 36](#_Toc105540335)

[2.2. Gənc validyenlərin uşaq hüquqları barəsində məlumatlılıq səviyyəsi başlığı altında keçirilən sorğunun nəticələri 51](#_Toc105540336)

[**NƏTİCƏ VƏ TƏKLİFLƏR 65**](#_Toc105540337)

[İSTİFADƏ EDİLMİŞ ƏDƏBİYYAT SİYAHISI 68](#_Toc105540338)

### Giriş

Tədqiqatın aktuallığı. Uşaq hüququ ümumibəşəri bir dəyərdir. Hər şeydən öncə onu qeyd etmək lazımdır ki, uşaqlıq dövrü insan səxşiyyətinin inkişafının və formalaşmasının unikal və ən vacib dövrüdür. Hər bir cəmiyyətin və eləcə də bütün insanlığın inkişafı böyük ölçüdə gənc nəslin mənəvi və fiziki inkişafından, fərdin və cəmiyyətin həyatında insan hüquqlarının rolunu anlamasından, eləcə də öz taleyi və davranışlarında məsuliyyətindən asılıdır. Eyni zamanda demək olar ki, insan hüquqlarına münasibət cəmiyyətin öz uşaqlarına münasibətindən başlayır. Lakin ötən əsrin ortalarına qədər uşaq hüquq daşıyıcısı kimi qəbul edilmirdi. Bunu 20-ci əsrin görkəmli mütəfəkkirinin müşahidəsi də təsdiqləyir. Maria Montessori: “Uşaq, mülkün bir hissəsi kimi ona sahib olan bir yetkinin reproduksiyasıdır. Qul heç vaxt ata-anasının övladı kimi ağasının malı olmayıb.” Unutmaq lazım deyil ki, bizim belə səylə qorumağa çalışdığımız və ağız dolu danışdığımız gələcəyimiz məhz elə bu uşaqlardır. Müasir dövrümüzdə baş verən hadisələr və bir çox siyasi liderlərin sözləri və yerinə yetirdikləri əməlləri bir biri ilə üst üstə düşmür və bir başa uşaqların hüquqlarını tapdalayır. Əgər özünə inkişaf etmiş və insanların bütün hüuquqlarının müdafiə edildiyi dövlət deyən ölkələrin idarə edici qüvvələrinə sual verilərsə ki, uşaqların hüuquqları hansı dərəcədə müdafiə olunmalıdır? Onların hər biri dərhal ağız dolusu danışmağa başlayarlar. Bəs indi gəlin həqiqi mənzərəyə nəzər yetirək. Elə bu ilin qışında Rusiyanın Ukraynada başladığı hərbi əməliyyat və ya Fələstində 70 ildən artıq davam edən hərbi münaqişə. Mən bütün siyasi vəziyyəti anlayır və verilən qərarları başa düşməyə çalışıram. Lakin uşaqlar? Uşaqlar öz yetkin həmvətənlərinin qərarlarına görə, ya da ki, bu qərarların səhv olduğunu qeyd edib özünü başqa ölkənin ərazisinə salan özünü dahi hesab edən siyasi liderlərin hərəkətlərinə görə əziyyət çəkməsi nə dərəcdə doğrudur? Elə Ukrayna Rusya münaqişəsinin ilk həftəsində 3 nəfər uşaq dünyasını dəyişmişdi. Minlərlə uşaq evini tərk etmək məcburiyyətində qalmışdı. Bəs müasir dövrümüzün yaralı yeri olan Suriyada, İraqda, yaxın dövrə qədər davam edən Əfqasnıstanda hər gün dünyasını dəyişən, çətinliklərlə qarşılasan uşaqların hüquqlarının pozulması, siyasi liderlərin idealogiyasına görə əziyyət çəkmələri hansı hüquqi çərçivəyə sığır. Biz qoruma ilə bağlı milyonlarla sənəd imzalaya bilərik. Amma o sənədləri imzalayanların, elə öz imzaladıqları sənədlərə əməl etməməsi məsələsi də gündəmdədir. Tarixdə az əvvələ yollansaq, Azərbaycan Ermənistan arasında baş verən münaqişədə ölən uşaqlar bəs? Hər nə qədər yol verilməz hərəkət olsa da, 90-ci illərdə erməni terrorçularının törətdikləri vəhşilikləri qırağa qoyaq. Bəs 21-ci əsrin göbəyində baş verənləri görməməzdən gəlmək olar? Ermənistan özü onlarla uşaq hüquqlarını müdafiə edən sənədlərə imza atıb. Amma əməl etmək? Onlara kim əmək edəcək? Hər zaman zülmə məruz qalanlar?

Dövrümüzdə uşaqları hüquqları təkcə müharibədə pozulmur. Bir çox cəmiyyətlərdə onların hüquqları hələ dünyaya gəlmədən pozulur. Xüsusən də qız uşaqlarının. Ən azından valideyn kimi formalaşmayan iki nəfərin və ya ananın uşağının hüququ artıq pozulmuş olur. Neçə dəfə yol ilə gedəndə bizə satdığı salfetkanı, gülü sırımağa çalışan, hətta heç nə satmayıb bizdən pul dilənən uşaqlarla qarşılaşmışıq? Sual yaranır niyə? Bu niyə təkcə bir sözdən ibarət olsa da özündə minlərlə “niyə”ni ehtiva edir. Bu uşaqlar niyə məktəbdə deyil? Onlara bu yaşda yalvarmağı və hətta aldatmağı niyə öyrədirlər. Özü də bu qədər ucuz qiymətə. İndi gəlin düşünək ki, bu uşaqlar böyüyəcəklər, ümid edək ki, bütün bu şərəfsiz qaranlıq küçə mühitindən normal insan kimi də çıxacaqlar. Amma bəs sonra? Onlar kimi dilənçilərin sayı daha da artacaq. Və əmin ola bilərsiz ki, valideyn olmağa layiq olmayan bir insanın, hər hansı yol ilə də olsun, valideyn olması ciddi cinayət halı kimi nəzərdən keçirilməyənə qədər, heç bir rəhbərliyin, QHT-nin fəaliyyəti bu halı aradan qaldıra bilməyəcək. Hər hansısa QHT bütün belə uşaqları bir mərkəzə yığıb xilas etməyə cəhd edə bilər. Amma onların zədələnmiş şüurları? Onu kim xilas edəcək? Dünyaya gəldiyi gündən 16 yaşına qədər dilənən bir yeniyetməni, özü də cəmiyyətin “avara” adlandırdığı bir yeniyetməni belə bir müəssisədə təsəvvür edin? Etmək çox çətindir. Çünki həmin o uşağın hamımızın qəbul etdiyi “normal insan”a çevrilməsi qeyri-mümkün hala gəlmişdir. Məndən soruşulsa ki, bəs burada günahkar kimdir. Mənim cavabım buna cəmiyyətin şüurunda formalaşmış insan mərtəbəsinin ən aşağı pilləsindən tutmuş, ölkə rəhbərliyinə kimi hər kəs deyərdim. Mənim fikrimcə hətta bir uşağın itirilməsində hamımız günahkarıq. Və fikrimcə ayrı-ayrılıqda deyil, yalnız birlikdə bütün bu necə deyərlər, “xilasetmə əməliyyatını” yerinə yetirə bilərik. Valideynlik elə bir şeydir ki, bir şirkətə rəhbərlik edən bir biznesmenə bənzəyir və şirkətin taleyi böyük ölçüdə onun seçimlərindən asılı olur və hər yoldan keçən o şirkətin rəhbəri ola bilməz. Amma təəssüf ki, hər yoldan keçən, valideyn ola bilir. Əmin olun yuxarıda qeyd etdiyim uşaqların çoxunun valideyni var və uşaqlarını onlar övlad yox, əsgər kimi qəbul edirlər. Hətta bəzən qul kimi. Bizim Azərbaycan cəmiyyəti də uşaqların hüquqları baxımından ideal deyil. Hətta mən deyərdim ki, heç ideal deyil. Əgər qərbli bir valideyn ilə, azərbaycanlı valideyni müqayisə etsəz açıq aydın görünən bir mənzərənin şahidi olarsız. Azərbaycanlı valideyn uşağın dəfələrcə sual verməsinə, onun nə ilə isə maraqlanmasına, dünyanı dərk etməsinə imkan vermir və özü bezdiyi anda uşağın ağzını yumur. “Uşaq mənə qulluq etməlidir” ideyası ilə də yaşayanlar da az deyil. Hərdən biz deyirik ki, niyə cəmiyyətimiz qərbdən geridə qalır? Uşaqlığıdan bəri susmaq və öz ideyalarını daim ürəyində saxlamağı öyrədilən , öz fikirlərini deyəndə gülüş və ya qəzəb obyekti olan nəsil necə böyüyüb cəmiyyəti irəli aparmağa qadir olar? Axı bu insan dahiyanə bir ideyası olsa belə ona hamının güləcəyini və ya kiminsə ona qəzəblənəcəyini düşünüb qorxu ilə onu irəli sürə bilməyəcək. Bütün cəmiyyətimizim tarixi boyu da belə olub. Uşaqların danışmağını tərbiyyəsizlik kimi qələmə veriblər. Adicə gəlin bir düşüncəyə fikir verək. “Böyüklər danışanda, uşaqlar susar”. O zaman 30 nəfərlik bir otaqda iki nəfər digərlərindən yaşla böyükdürsə, o zaman 28 nəfər susmalı və ancaq o iki nəfər danışmalıdır? O zaman niyə müharibə zamanı siyasi liderlər, özlərindən qat-qat yaşla böyük olan insanların ölüm fərmanını imzalayırlar. Bu hörmət deyil. Əgər uşağın deyəcəyi söz danışan o böyüklərin sözündən daha mənalıdırsa, ona danışmaq imkanı vermək lazımdır və onların bir kəlməsi milyonlarla belə böyüyün bütöv cümləsindən daha vacib olmalıdır. Daim yaşlı nəsil, gənclərin hərəkətlərini “tərbiyyəsizlik, allahsızlıq, hörmətsizlik” kimi qeyd edirlər. Amma özləri isə öz hallarının daha yaxşı olması üçün bir addım da atmayıblar. Bəs o zaman niyə o uşaqlara bu imkanı vermirlər ki, bərbad həyatlarını yaxşılaşdırsınlar. Bəlkə məhz elə bu gün sənin əzməyə çalışdığın uşaq, sabah elə bir şey edə bilər, elə bir ixtira edə bilər ki, bu günki çətinliklərimizi qorxulu yuxu kimi unuda bilərik? Onlara öz idologiyamızı, öz düşüncələrimizi sırımaq kimi hüququmuz yoxdur. Yoxsa bədbəxt nəsil, özündən daha bədbəxt daha bir nəsil yaradacaq. Təsadüfi deyil ki, tarixin zülm dühalarının əksəriyyətinin keçmişinə nəzər yetirsək, onların da “eşidilməyən” uşaqlardan olduğunu görərik. Və belə uşaqların əlinə güc keçən zaman isə, o nəinki onu eşitməyənləri, bütün dünyayanı özünü eşitməyə məcbur edir. Məhz ona görə də bu gün uşaq hüquqlarının müdafiə edilməsi çox vacib bir məsələdir. Qərb düşüncəsi, Azərbaycan düşüncəsi ilə müqayisədə uşaq hüquqları probleminin vacibliyini daha əvvəl dərk etdi və beynəlxalq hüquq da cəmiyyətin ən həssas qrupları, özləri üçün bərabər imkanlara malik olmayanlar üçün xüsusi müdafiə tədbirləri təmin etməyə başladı. İlk növbədə bu kateqoriyaya uşaqlar daxildir. Birinci Dünya Müharibəsindən dərhal sonra Millətlər Liqası çərçivəsində Uşaqlara Qayğı Beynəlxalq Assosiasiyası yaradıldı. 1924-cü ildə Uşaq Hüquqları üzrə Cenevrə Bəyannaməsi qəbul edildi. 1945-ci ildə BMT Baş Assambleyası Birləşmiş Millətlər Təşkilatının Uşaq Fondunu (UNICEF) yaratdı. 1959-cu ildə BMT Uşaq Hüquqları Bəyannaməsini elan etdi.

Tədqiqatın metodoloji əsası. Tədqiqatın metodoloji əsasını “Uşaq hüquqları bəyəmnaməsi”, “Uşaq hüquqları Konvensiyası”, “Azərbaycan Respublikasının Konsitutsiyası”, “Azərbaycan Respublikasının Ailə Məcəlləsi”, Uşaq hüquqları sahəsində fəaliyyət göstərən UNİCEF, Save the Children və digər təşkilatların hesabatları və tədbirləri, Azərbaycan Respublikası Prezidentinin imzaladığı fərmanlar, ölkədə bu sahədə qəbul edilən qanunlar və onların müddəaları təşkil edir.

Tədqiqatın məqsədi. Tədqiqatın məqsədi müasir dövrə qədər uşaq hüquqları sahəsində baş verən dəyişikləri araşdırılması, xüsusən də BMT-nın “Uşaq hüquqları Konvensiyası” hazırlanana və qəbul edilənə qədər bu sahədə qanunvericilik modellərini araşdırmaqdır. Eyni zamanda Konvensiyanın bir sıra ölkələrdə ilk dövrlərdə qəbul edilməməsi səbəblərini aydınlatmağa çalışılmış, Konversiyadan sonrakı mərhələ öyrənilmişdir. Dünya ilə yanaşı Azərbaycanda da uşaq hüquqlarının qorunması və onların sosial müdafiəsi sahəsindəki br çox məsələlər araşdırılmış, gənc valideynlər arasında “Gənc validyenlərin uşaq hüquqları barəsində məlumatlılıq səviyyəsi” başlığı altında sorğu aparılmışdır.

Tədqiqat medotları. Tədqiqat zamanı aşağıdakı metodlardan istifadə edilmişdir: ədəbiyyat üzərində iş; nəzəri təhlil; müsahibə; onlayn anket sorğusu və s.

Tədqiqatın fərziyyəsi. Tədqiqat zamanı belə bir fərziyyə irəli sürülmüşdür ki, əgər sosial statusundan, dinindən, milliyətindən və vəzifəsindən asılı olmayaq cəmiyyətin hər bir üzvü öz övladlarına bəslədiyi münasibəti cəmiyyətin digər üzvlərinin də övladlarına qarşı bəsləyərsə, o zaman məhv olmağa doğru gedən gələcəyimizi xilas etmək mümkündür.

Tədqiqatın elmi yeniliyi. Tədqiqatın elmi yeniliyi Azərbaycanda yeni valideyn olmuş şəxslərin arasında apardığım sorğunun nəticəsində onların cəmiyyətimizin son beşikləri olan uşaqlarının hansı hüquqlar çərçivəsində böyüyəcəkərinin anlanılması və bu valideynlərin uşaqların müdafisəi barəsində düşüncələrinin öyrənilməsidir. Eyni zamanda da “Uşaq hüquqları Konvensiyası” hazırlanana qədərki uşaqların hüquqlarının müdafisəi modelləri barəsində maraqlı faktlar ortaya çıxarılmışdır.

Tədqiqatın nəzəri əhəmiyyəti. Tədqiqat zamanı irəli sürülən nəzəri ümumiləşdirmələr, uşaqların hüquqları haqqındakı düşüncələrin cəmiyyət şüurunda səthi xarakter daşımasının qarşısını ala bilər. Dissertasiyadakı nəzəri materiallar uşaqların hüquqları və onların sosial müdafiəsi haqqındakı düşüncələri zənginləşdirə bilən materiallardır.

Tədqiqatın praktiki əhəmiyyəti. Düşünürəm ki, apardığı bu tədqiqat insanlardakı uşaqlara qarşı olan müəyyən qədər “daha aşağı varlıq” anlayışı ilə bərabərləşən münasibəti dəyişməsinə şərait yaradca bilər. Həmçinin dissertasiya bu problemi əhatə edən, seminar və mühazirələrdə praktiki material kimi istifadə edilə bilər.

Tədqiqatın aprobasiyası. Tədqqiat işinin ümumi nəticəsinə və aparılmış təhlillərə dair iki məqalə çap edilmişdir.

Tədqiqatın strukturu. Tədqiqat işi “Giriş”, 4 yarımfəsli əhatə edən iki fəsil, “Nəticə” və ədəbiyyat siyahısından ibarətdir.

Tədqiqatın girişində mövzunun aktuallığı tədqiqatın obyekti, predmeti, vəzifələri, fərziyyəsi, nəzəri və praktik əhəmiyyəti, elmi yeniliyi, müdafiyəyə təqdim edilən başlıca elmi müddəalar öz əksini tapmışdır.

Dissertasiyanın “Uşaq huquqları beynəlxalq səviyyədə” adlanan birinci fəslində “uşaq hüququ” anlayışının mahiyyəti açıqlanmış, onun tarixi əhəmiyyəti və bu sahədə beynəlxalq miqyasda qəbul edilən qərarlar, sərəncamlar öz əksini tapmışdır.

Dissertasiyanın “Azərbaycanda uşaqların sosial müdafiəsi” adlanan ikinci fəslində Azərbaycanda uşaqların qorunması barəsində ölkə rəhbərliyinin bu sahədə hazırladığı və imzaladığı qanun və fərmanlar, onların realizasiyası, Heydər Əliyev fondunun və ölkədə UNİCEFİN fəaliyyəti haqqında informasiya yerini tapıb. Eyni zamanda bu fəslin ikinci yarım fəslini “Gənc validyenlərin uşaq hüquqları barəsində məlumatlılıq səviyyəsi” başlığı altında apardığım sorğunun nəticələri təşkil edir.

Dissertasiyanın “Nəticə” hissəssində tədqiqat zamanı əldə edilən əsas nəticələr konkretləşdirilmişdir.

### I FƏSİL. Uşaq hüquqları beynəlxalq səviyyədə

**1.1. Benəlxalq Uşaq hüquqları Konvensiyasının yaranmasının tarixi**

XXI əsrin başlanğıcında dünyada yoxsulluq içində yaşayan insanların böyük əksəriyyətini qadınlar və uşaqlar təşkil edir. Onlar hərbi münaqişələr zamanı qətlə yetirilən və ya şikəst edilən mülki əhalinin əksəriyyətini təşkil edirlər. Onların uşaq hüquqları haqqında Konvensiyada və qadınlara qarşı ayrı-seçkiliyin bütün formalarının ləğv edilməsi haqqında Konvensiyada təsbit edilmiş hüquqları hər gün pozulur və bu pozuntuların sayı hesabı yoxdur. Dünya birliyi əmindir ki, qadınların və uşaqların vəziyyətini yaxşılaşdırmadan və onların hüquqlarını təmin etmədən bəşəriyyətin tərəqqisi və ümumi inkişafı mümkün deyil. Bu problemlərin həlli yolunda mühüm addım 1990-cı ildə Nyu-Yorkda uşaqların mənafeyi naminə dünya səviyyəli görüş idi[10]. 71 ölkənin dövlət və hökumət başçıları, eləcə də qeyri-hökumət təşkilatlarının nümayəndələri 2000-ci ilə qədər 27 məqsədə çatmağı nəzərdə tutan plan hazırladılar və onlardan 7-si xüsusilə vacib sayıldı: 5 yaşınadək uşaqların ölüm sayının azaldıması; ana ölümünün sayının azalması[10]; 5 yaşınadək uşaqlar arasında aclıq səviyyəsinin azaldılması[10]; böyüklər arasında savadsızlıq səviyyəsinin azaldılması[10]; Əhalinin böyük hissəsinin baza təhsilini almasının təmin edilməsi[10]; təmiz içməli su və sanitariya imkanlarının təmin edilməsi; xüsusilə çətin şəraitdə olan uşaqların daha səmərəli müdafiəsinin təmin edilməsi[10]. Uşaq hüquqlarının daha dərindən təhlil və dərketmə predmetinə çevrilməsinə sövq edən fövqəladə hadisə, Birinci Dünya müharibəsi oldu. Planetar miqyasda qırğının mümkün dəhşətli nəticələrinin dərk edilməsindən sarsılan Britaniya Uşaq xilası Birliyi və 1923-cü ildə qadınlar Liqası ilə birlikdə İsveçdəki söbəsi Rada Barnen uşaq hüquqlarının ilk Bəyannaməsini Millətlər Liqasının Assambleyasına hazırlayır və baxılmasını təklif edir. Bu sənədə 5 bənd və ya uşağın rifahının təmin edilməsi mümkün olan əsas şərtlərin sadalandığı prinsiplər daxildir. Bu şərtlər sırasına daxil edilmişdir:

- uşağın yaşamaq hüququ və inkişaf üçün normal şərtlər, o cümlədən təhsil[10];

- uşaqların müxtəlif fəlakətlərdən, o cümlədən müharibə təhlükəsindən, ağır əməkdən, istismardan, köləliyə düşməkdən qorunmasının birinci növbəliliyi[10];

- uşaqların gələcək nəsillər üçün verdikləri töhfənin əhəmiyyəti və dəyəri onların şüurunda tərbiyə olunmalı olduğu da göstərilmişdir[10].

Sonda bu bəyənnamə 1924-cü ildə Cenevrədə bu beynəlxalq təşkilatın prinsiplərini rəhbər tutan dövlətlərin dəvət olunduğu Millətlər Liqasının 5-ci Assambleyasında imzalanmışdır. Ancaq bununla da, uşaqların qorunması üçün tədbirlər siyahısı başa çatır. 20-ci əsrin II yarısında digər dövlətlər tərəfindən isə hansısa əhəmiyyətli dərəcəli addımlar atılmamış, tufanlar qarşısında bir növ müvəqqəti sakitlik yaranmışdı. Almaniyada Nasizmin gəlməsi ilə qanun ləğv edilmədi, amma sadəcə nəzərə alınmadı. II Dünya müharibəsi başa çatdıqdan sonra mütərəqqi qüvvələrin nümayəndələrinin himayəsi altında bir sıra ciddi sənədlər hazırlanmış və qəbul edilmiş, Birləşmiş Millətlər Təşkilatı yaradılmışdır. Ümumdünya İnsan Hüquqları Bəyannaməsinə əlavə olaraq xüsusilə zəif olan yaşlıları, qadınları və uşaqları qorumaq üçün bir neçə mühüm sənəd qəbul edildi. Bunlara 20 Noyabr 1959 -cu ildə BMT Baş Assambleyasının 14 -cü sessiyasında təsdiq edilmiş Uşaq Hüquqları Bəyannaməsi daxildir. Bu Bəyannamə uşaqla əlaqədar olaraq xüsusi qorunma və qayğı ideyasını təkrar edir və uşaqların xüsusi hüquqlarının siyahısını sadalayan 10 prinsipi elan edir. Bu prinsiplərə və hüquqlara aşağıdakılar daxildir:

- bərabərlik, uşağın maraqlarının ən yaxşı təmin edilməsi[12];

- ad və vətəndaşlıq hüququ, sağlam artım və inkişaf[12];

- fiziki və ya psixi inkişafından qalan uşaqlara xüsusi diqqət[12];

- sevgi və anlayış hüququ. Xüsusilə ailədə[12];

- təhsil almaq hüququ[12];

- müdafiənin və yardımın alınmasında birinci növbəlilik[12];

- diqqətsiz münasibət, qəddarlıq və istismardan, irqi, dini və ya digər ayrı-seçkilikdən müdafiə[12];

Beləliklə, 1959-cu il Uşaq Hüquqları Bəyannaməsində, demək olar ki, bütün fundamental hüquqlar sadalanıb, xüsusi nəzarətə ehtiyacı olan sahələr və fəaliyyət sahələri müəyyənləşdirilib. Uşaq Hüquqları Bəyannaməsinin mövcud olduğu 30 il ərzində bir çox ideyalar dəyişib, yeni konsepsiyalar formalaşıb, ona görə də uşaq hüquqlarını müəyyən edən konvensiya daha geniş məsələləri əhatə edir. Uşaq hüquqlarına müqavilə qanunu qüvvəsinin verilməsi zərurəti xüsusilə 1979-cu ildə qeyd olunan Beynəlxalq Uşaq ilinə hazırlıq zamanı kəskinləşdi. 1979-1989-cu illərdə on il ərzində dünyanın bir çox ölkələrindən hüquqşünasların, həkimlərin, müəllimlərin, psixoloqların, sosioloqların, kulturoloqların, ictimai təşkilatların və dini konfessiyaların xadimlərinin iştirak etdiyi İnsan Hüquqları Komissiyası bu layihəni hazırlayıb. İlk baxışda dünyanın müxtəlif dövlətlərinin milli praktikasına adı çəkilən prinsiplərin həyata keçirilməsi ilə yanaşı, hər hansı ümumi tədbirlərə ehtiyac qalmırdı. Məsələn, 1978-ci ildə Polşanın bir qrup ictimai xadiminin uşaq hüquqlarına beynəlxalq hüquq normalarına güc verilməsi təşəbbüsü əvvəlcə bir qədər şübhə ilə qarşılandı. Konvensiyanın işlənib hazırlanmasına və qəbul edilməsinə etirazlar ondan ibarət idi ki, uşaq problemləri artıq mövcud olan bir sıra insan hüquqları normalarında öz əksini tapıb. Müzakirələr təxminən bir il davam etdi. Tezliklə Konvensiyanın yaradılmasının tərəfdarları üstünlüyə nail oldular. BMT Baş Assambleyasının iclaslarında uşaqların əziyyət çəkdikləri ciddi pozuntular, yüksək uşaq ölüm dərəcəsi, uşaq səhiyyəsinin əlçatmazlığı, əsas təhsil almaq imkanlarının məhdud olması barədə məruzələr edilmişdir. Uşaqların fahişələr, zərərli istehsalatlarda işçi kimi istifadə edilməsinin şok nümunələri bəlli oldu, həbsxanalarda fəaliyyət göstərən yeniyetmə qızlar, qaçqın uşaqları, müharibə qurbanları və s. haqqında məlumatlar açıqlandı. Həm də ki, etiraf edilib ki, 20-ci əsrin ikinci yarısında uşaqların psixoloji tələbatlarına dair ictimai rəydə əhəmiyyətli dəyişikliklər baş verib. Bundan əlavə, bir çox uşaqlara öz ailələrində pis davranıldığı aydın oldu. Uşaqların təhqir edildiyi, döyüldüyü, şikəst edildiyi, təcavüz edildiyi və hətta valideynləri və yaxın qohumları tərəfindən öldürüldüyü zaman "uşaq bağçasında sadizm" adını almış bir fenomen aydın şəkildə qeyd edildi. Kiçik pasiyentlərə kömək edən həkimlər hesab edirlər ki, böyüklər öz çətinliklərini və narahatlıqlarını aradan qaldıra bilmirlər və öz qəzəblərini onlardan tam asılı vəziyyətdə olanlardan çıxırlar. Əbəs yerə deyil ki, hələ 1884-cü ildə Böyük Britaniyada əsası qoyulmuş uşaqların qəddarlıqdan Müdafiəsi Milli Cəmiyyətinin problemləri azalmır, çoxalır. Bu da dünyanın bir çox inkişaf etmiş ölkələri üçün səciyyəvidir: ABŞ, Almaniya, Yaponiya və s. Nəhayət, qeyd edildi ki, uşaqlar tez-tez siyasi ikiüzlülüyün qurbanı olurlar. Seçkiqabağı aksiyalarında siyasətçilər mütləq problemsiz arqument kimi uşaqların maraqları uğrunda mübarizə aparırlar, amma qələbədən sonra, bir qayda olaraq, öz vədlərini unudurlar. Məhz buna görə də Britaniya Uşaqların Xilası cəmiyyətinin fəal iştirakçılarından olan Eqlantin Cebb bildirmişdi ki, uşaqlar bizim iqtisadi siyasətimizə, səhvlərimizə, müharibələrimizə görə ən yüksək qiyməti ödəyirlər. Uşaqların hüquqlarının qorunması, davam etdirilməsi, yalnız siyasi dəyişikliklər yolu ilə əldə edilə bilər. Beləliklə, insan hüquqları sahəsində mövcud normanın uşaqların xüsusi tələbatlarını ödəmək üçün qeyri-adekvat olduğu aşkar şəkildə qəbul edilmişdir. Nəticədə, 1979-cu ildə Beynəlxalq Uşaq ilində BMT-nin İnsan Hüquqları Komissiyası Polşanın təklifinə baxıb və BMT-nin Uşaq hüquqları haqqında Konvensiyası layihəsinin yaradılması üçün açıq Heyətin işçi qrupunu təsdiq edib. O vaxtdan bəri, Konvensiyaya qoşulan bütün dövlətlər məcburi şəklində uşaqlara sadə mənəvi dəstəkdən gənc vətəndaşların vəziyyətini ciddi şəkildə yaxşılaşdıra biləcək xüsusi tədbirlərə keçməyi öhdəsinə götürdülər. Hazırda, beynəlxalq standartlara uyğun olaraq, uşaqların əsas hüquqlarının ortaya qoyulduğu əsas sənəd Uşaq Hüquqları Konvensiyasıdır. Uşaq Hüquqları haqqında Konvensiya nəinki Uşaq Hüquqları Bəyannaməsinin müddəalarını inkişaf etdirir və konkretləşdirir, həm də daha da irəli gedərək, ona qoşulan dövlətlərin uşaqlara münasibətdə öz hərəkətlərinə görə hüquqi məsuliyyət daşıdığını iddia edir. 54 məqalədən ibarət olan sənədin əsas məzmunu 3 bloka bölünür. Birinci blok və ya ən həcmli bölmə, uşaqların ən vacib hüquqlarının siyahısı olan 41 məqalədən ibarətdir.

**Birinci hissə.**

1-4-cü maddələr “uşaq” anlayışını müəyyən edir, uşaqların maraqlarının üstünlüyünü və Konvensiyada təsbit olunmuş hüquqların ayrı-seçkilik olmadan həyata keçirilməsi üçün iştirakçı dövlətlərin tədbirlər görmək öhdəliyini təsdiq edir[23].

5-11-ci maddələr uşaqların yaşamaq hüquqlarını, ad hüuququnu, vətəndaş hüuququnu, valideynlərini tanımaq hüququnu, valideyn qayğısı və onlardan ayırmamaq hüququnu, valideynlərin uşaqlara münasibətdə hüquq və vəzifələrini müəyyən edir[23].

12-17-ci maddələrdə uşaqların öz fikirlərini, öz mülahizələrini ifadə etmək, fikir, vicdan və din azadlığı, birləşmək və dinc toplaşmaq azadlığı, uşağın məlumat yaymaq hüququ təsbit edilir[23].

18-27-ci maddələr dövlətin valideynlərə və qanuni qəyyumlara kömək etmək, habelə uşaqları onlara qulluq edən şəxslər tərəfindən zorakılıqdan qorumaq, ailə mühitindən məhrum olmuş uşaqların və ya övladlığa götürülmüş, əqli və ya fiziki qüsurlu, qaçqınların hüquqlarını, uşaqların sağlamlıq, sosial təminat və onların inkişafı üçün zəruri olan həyat səviyyəsi hüququ müəyyən edir, [23].

28-31-ci maddələr uşaqların təhsil almaq, ana dilindən və mədəniyyətindən istifadə etmək, öz dininə etiqad etmək, istirahət və asudə vaxt keçirmək hüquqlarını təsbit edir[23].

32-36-cı maddələr uşaqların hüquqlarının istismardan, qanunsuz narkotik istifadəsindən, şirnikləndirmədən, uşaq oğurluğundan və alverindən qorunmasında dövlətin məsuliyyətini müəyyən edir[23].

37-41-ci maddələr 18 yaşına qədər törədilmiş cinayətlərə görə azad edilmə imkanı olmadan ölüm cəzasının və ömürlük həbs cəzasının tətbiq edilməsini qadağan edir, uşaqların işgəncə və alçaldıcı cəzalarını qadağan edir, cinayət əməllərində və ya azadlıqdan məhrum etmədə ittiham edildikdə, habelə silahlı münaqişələr və müharibələr zamanı uşaqların müdafiə hüququnu müəyyən edir. Dövlət etinasızlıq, istismar və ya sui-istifadə qurbanları olan uşaqların reabilitasiyası və sosial reinteqrasiyası üçün tədbirlər görməyi və Konvensiyada nəzərdə tutulmuş uşaqların hüquqlarını daha yüksək səviyyədə müdafiə etməyi öz boynuna götürür[23].

**İkinci hissə.**

42-44-cü maddələr Uşaq Hüquqları Komitəsini, onun strukturunu, funksiyalarını, hüquq və vəzifələrini təsvir edir, həmçinin dövlətləri uşaqları və böyükləri Konvensiyanın prinsipləri və müddəaları haqqında məlumatlandırmağı öhdəsinə götürür[23].

**Üçüncü hissə.**

45-54-cü maddələr dövlətlərin Konvensiyanın müddəalarına əməl etməsi ilə bağlı prosessual və hüquqi problemlərin həllini göstərir. BMT-nin bir çox konvensiyalarından fərqli olaraq, Uşaq Hüquqları Konvensiyası bütün dövlətlərin imzası üçün açıqdır, ona görə də BMT-nin üzvü olmayan Müqəddəs Taxt-tac onu imzalayıb[23].

Təxminən bir il sonra, 1990-cı ilin sonuna qədər 57 dövlət Konvensiyanı imzaladı. 20-ci dövlətin təsdiqnamələri saxlanılmağa verildikdən sonra, 2 sentyabr 1990-cı il tarixinə təsadüf edən bu böyük humanist sənəd qüvvədə sayıldı. 2000-ci ildə konvensiyaya iki fakultativ protokol qəbul edilmiş və 2002-ci ildə qüvvəyə minmişdir - uşaqların silahlı münaqişələrə cəlb edilməsi və uşaqların satışı, uşaq fahişəliyi və uşaq pornoqrafiyası haqqında. Konvensiyanın ratifikasiya prosesi heç də formal proses olmayıb. Qoşulma zamanı ilk imza atan 20 iştirakçı ölkədən hər biri öz mülahizələrini, şübhələrini və ya etirazlarını bildirmiş, yəni qeyd-şərt qoymuşlar. Daha çox diskussiyalar üç problemlə bağlı idi: hərbi əməliyyatlarda iştiraka icazə verilən minimum yaş[10]; övladlığa götürülənlərin müxtəlif aspektləri (o cümlədən beynəlxalq)[10]; uşağın həm doğuşdan əvvəl, həm də doğulduqdan sonra yaşamaq hüququnun qorunması, yəni abort problemi müzakirə olunurdu[10] Hüquqi cəhətdən bu, uşağın hüququn subyekti kimi müəyyənləşdirilməsinin yaş həddi ilə bağlıdır. Hazırda bu, heç də boş məsələ deyil, çünki dünyanın bir çox ölkələrində (o cümlədən, ABŞ-da) abortlara qarşı hərəkat genişlənir və onlar qətllərə bərabər tutulur. Buna görə də Vatikanın, Argentinanın, Polşanın nümayəndələrini başa düşmək olar. Fransa isə əksinə, bəyan edib ki, Konvensiya Fransız qanunvericiliyinin hamiləliyin könüllü şəkildə kəsilməsinə dair qərarlarının tətbiqinə mane olan konvensiya kimi şərh edilə bilməz. Lakin, ən adekvat, bəlkə də, maddə 38-də müzakirə olunan silahlı münaqişələrdə uşaqların iştirakı haqqında. ABŞ da daxil olmaqla, bəzi ölkələrin hərbi xidmətə çağırış üçün 18 yaşında yaş senzi yaradılması təklifi mənfi qarşılanıb. Debatlar nəticəsində 15 yaş müəyyən edilib, lakin bir çox ölkələr bu qərarı, özü də kifayət qədər kəskin ifadələrlə tənqid ediblər. Məsələn, Argentina bəyan edib ki, Konvensiya hərbi münaqişələrdə uşaqların iştirakını qəti şəkildə qadağan etməlidir. İspaniya, 38 -ci maddənin məzmununu qəbul etmədiklərini ifadə edən humanist təşkilatların dövlətlərinə qoşulmaq istədi və 15 illik sərhədin qeyri-kafi göründüyünü bildirdi. Uruqvay hökuməti, suveren iradəsinə uyğun olaraq, qanununa əsasən 18 yaşına çatmamış şəxslərin hərbi əməliyyatlarda iştirakına icazə verməyəcəyini açıqladı. Və heç bir halda 18 yaşına çatmamış hərbi xidmətə çağırış etməyəcək. Polşa və Kolumbiya da eyni ruhu ifadə etdilər. 2011-ci ilin dekabrında BMT Baş Assambleyası 2012-ci ildə imzalanmaq üçün açılmış və 2014-cü ildə qüvvəyə minmiş və on iştirakçı ölkəni əhatə edən üçüncü fakultativ protokolu qəbul etdi[10]. Protokol Uşaq Hüquqları Komitəsinin protokolda iştirak edən ölkələrə qarşı Konvensiyanın pozulması ilə bağlı şikayətlərə baxması imkanını nəzərdə tutur. 2016-cı ilin sentyabrına olan məlumata görə, üçüncü protokolda 28 ölkə iştirak edir. Ümumilikdə, komitə iddiaçıların bu və ya digər müddəalara etirazlarını nəzərdən keçirməli və təhlil etməli idi. Xüsusən də ona görə ki, bəzi son dərəcə kəskin həyat kolliziyaları bu gün həll olunmamış qalır. Bəzi ölkələr (İndoneziya, Misir, Argentina) valideyn himayəsindən məhrum olmuş uşaqların xarici əsilli qəyyumlara və ya övladlığa götürənlərə köçürülməsinə qarşı kəskin şəkildə çıxış ediblər. Bu gün bütün dövlətlər tərəfindən təsdiqləndiyini söyləmək olar. Lakin bütün dövlətlərin Konvensiyanı imzalamasına baxmayaraq, onların heç də hamısı maddələrin tələblərinə tam əməl etmir. Uşaqlar yoxsulluqdan, sui-istifadədən, hörmətsizlikdən, istismardan, təklikdən və xəstəlikdən əziyyət çəkirlər. Bəzi ölkələrdə uşaqlar əsgər kimi müharibələrə cəlb olunur, silahlı münaqişələrin qurbanı olurlar. Sosial müdafiə siyasəti uşaq hüquqlarının həyata keçirilməsində, onların rifahının təmin edilməsində, yoxsulluq və etibarsızlığın sonsuz dairəsinin aradan qaldırılmasında və bütün uşaqların öz potensiallarını tam şəkildə həyata keçirmələrində mühüm rol oynayır. Sosial müdafiə sistemlərinin əhəmiyyətli dərəcədə genişlənməsinə baxmayaraq, bu sahədə mövcud siyasət uşaqların və ailələrin sabit gəlir əldə etmək ehtiyaclarını tam nəzərə almır, xüsusən də aşağı və orta gəlirli yüksək uşaq əhalisi olan ölkələrdə. Hər gün təxminən 20.000 dən artıq uşaq, əsasən qarşısı alınmayan səbəblərdən ölür. Adekvat sosial müdafiə təmin olunsaydı bu ölümlərin bir çoxunun qarşısını almaq olardı. Sosial müdafiə uşaq əməyinin qarşısının alınmasında da əsas rol oynayır: ailələrin iqtisadi zəifliyini azaldır, uşaqların məktəbə getməsini təmin edir və onları istismardan qoruyur. Uşaqlar və ailələr üçün sabit gəlir əldə etmək üçün əlavə səylərə ehtiyac var. Bir çox uşaq, qidalanma, sağlamlıq, təhsil və qayğı sərvətlərini dəyişdirə biləcək, tam potensiala çatma şanslarını artıracaq əsas pul müavinətləri almır. 108 ölkənin qanunvericiliyində xüsusi uşaq və ailə yardım proqramları var, lakin onlar çox vaxt yalnız əhalinin kiçik qruplarını əhatə edir. 75 ölkədə bu cür proqramlar ümumiyyətlə yoxdur. Hökumətlər orta hesabla ÜDM -in 0,4% -ni uşaq və ailə müavinətlərinə ayırır ki, bu da Qərbi Avropada 2,2% -dən Afrika və Asiya Sakit Okeanında 0,2% -ə qədərdir. Uşaqların inkişafına kifayət qədər sərmayə qoyulmaması, uşaqların yaşadıqları ölkələrin iqtisadi və sosial perspektivlərindən başqa, onların hüquqlarını və gələcəyini təhlükəyə atır. Gəliri yüksək olan ölkələrdə maliyyə konsolidasiyası və maliyyə tənzimləmələri uşaqlar və ailələri üçün gəlir sabitliyinə nail olmaq məqsədini təhdid edir. 2007-2012 -ci illər arasında Avropa Birliyinin 28 ölkəsindən 19-da yoxsul ailələrdən olan uşaqlar artmışdır. Azərbaycanda Uşaq Hüquqları haqqında Konvensiya 1992-ci ildə ratifikasiya olunub. Uşaqlara dövlət səviyyəsində qayğı daim ulu öndər Heydər Əliyevin diqqət mərkəzində olmuşdur. Bu məsələ hələ də dövlət siyasətində mühüm yer tutur. Prezident İlham Əliyev uşaqların sağlam və firavan böyüməsini, onların rifah halının yaxşılaşdırılmasını dövlət siyasətinin əsas vəzifələrindən biri kimi müəyyənləşdirib. Ölkəmizdə bu istiqamətdə sistemli, ardıcıl iş aparılır. Prezident İlham Əliyevin verdiyi sərəncam ilə 2009-cu ilin “Uşaq ili” kimi elan edilməsi də ölkəmizdə uşaqlara qayğının əsl nümunəsidir.

**I FƏSİL. Uşaq hüquqları beynəlxalq səviyyədə**

### 1.2. Uşaq hüquqlarının müdafiəsinin həyata keçirilməsi modelləri

Müasir dövrümüzdə insan oğlu öz inkişafının zirvəsində olmasına baxmayaraq bir çox cəmiyyətlərdə hələ də insanlar aclıq, xəstəlik, yoxsulluq, müharibə kimi risklərin daimi təhdidi altındadırlar. Ən çox əziyyət çəkənlər isə təbii ki, uşaqlardır.

Son 20 il ərzində Avropa və Mərkəzi Asiya ölkələrində həyat səviyyəsinin yüksəlməsi və yoxsulluq şəraitində yaşayan insanların sayının iki dəfə azalması ilə birlikdə təsirli iqtisadi artım yaşanmışdır. Ancaq irəliləyiş davamlı bərabərsizliyin örtüyüdür: iqtisadi inkişafın faydaları qeyri-bərabər paylanmışdır. Uşaqlar böyüklərdən daha çox yoxsulluq riski altındadır. Bəzi uşaqların, xüsusən də əlilliyi olan uşaqlar, çoxuşaqlı ailələrin uşaqları və ucqar kənd yerlərindən olan uşaqlara nisbətən daha çox yoxsulluq riski var. Roma uşaqlar da orantısız olaraq yoxsulluqdan əziyyət çəkirlər və ən kasıb qruplarından biri olaraq qalırlar: bir qaraçı uşağın eyni yaşda olan digər uşaqlara nisbətən yoxsulluq içində böyümək ehtimalı iki qat daha yüksəkdir.Uşaqlıq dövründə yaşanan yoxsulluq bir insana həyatı boyu təsir edə bilər: ən kasıb uşaqların sağlamlıq xidmətlərindən istifadə etməsi, tam təhsil alması ehtimalı azdır və qidalanma təhlükəsi əhəmiyyətli dərəcədə yüksəkdir. Öz potensialını tam gücü ilə reallaşdırmayan uşaqların ictimai, siyasi və iqtisadi artıma tam dəyərli töhfə vermək imkanları yoxdur, yoxsulluğa yetişən uşaqlar isə böyük ehtimalla yaşlılardan da bu vəziyyətdən çıxmayacaqlar və bununla da ağır maddi vəziyyətin və pozulmanın dairəsi möhkəmlənəcəkdir. Uşaqların rifahını təhdid edən yoxsulluğun qarşısının alınması, onunla mübarizə və onun aradan qaldırılması üçün uşaqlara və uşaq mərkəzli sosial müdafiəyə sərmayə qoymaq hər bir hökumətin uzunmüddətli maraqlarına uyğundur. Sosial müdafiəyə, uşaqları yoxsulluğun ən pis vəziyyətindən qorumaq üçün uşaq müavinəti kimi pul köçürmələri, həssas uşaqlara və ailələrə əlavə dəstək və qayğı göstərmək üçün hərtərəfli sistemlər daxildir.

Bu gün dünyada uşaq hüquqlarının və ümumiyyətlə uşaqlığın qorunması sahəsində fəaliyyət göstərən təşkilatlardan biri UNİCEF-dir. Birləşmiş Millətlər Təşkilatının Uşaq Fondu (ing. United Nations International Children's Emergency Fund; abbr.: rəsmi rusca UNICEF; eng. UNICEF) Birləşmiş Millətlər Təşkilatının himayəsi altında fəaliyyət göstərən beynəlxalq təşkilatdır. UNICEF 1946-cı ildə BMT tərəfindən yaradılmış Beynəlxalq Uşaq Fondunun (ICEF) varisidir. UNICEF-in işlərinin böyük hissəsi 192 ölkə və ərazidə bu sahədə həyata keçirilir. Müxtəlif ölkələrdə 150-dən çox ofisi, baş qərargahı və digər ofisləri, həmçinin 34 Milli Komitəsi olan UNICEF Şəbəkəsi UNICEF-in missiyasını ev sahibi hökumətlərlə birgə hazırlanmış proqramlar vasitəsilə həyata keçirir[38]. Yeddi regional ofis ehtiyac olduqda müxtəlif ölkələrdəki ofislərə texniki yardım göstərir. UNICEF-in Satınalmalar Ofisi Kopenhagendə yerləşir və vaksinlər, İİV-ə yoluxmuş uşaqlar və analar üçün antiretrovirus dərmanlar, qida əlavələri, təcili sığınacaqlar, ailənin birləşməsinə yardım və təhsil materiallarının satın alınması kimi vacib malların əsas paylama məntəqəsi kimi xidmət edir. 2018-ci ildə UNICEF 90 ölkədə 27 milyon doğuşa kömək edib, təxminən 65,5 milyon uşağa beş valentli peyvənd verib, 12 milyon uşağa təhsil verib, 4 milyon ağır qidalanmadan əziyyət çəkən uşağa müalicə edib və 285 fövqəladə vəziyyətə müdaxilə edib[38]. 2020-ci il COVID-19 pandemiyasına cavab olaraq UNICEF, Ümumdünya Səhiyyə Təşkilatı və digər agentliklər sağlam valideynlik haqqında təlimat dərc ediblər[38]. UNICEF uşaqların sağlam inkişafını təmin etmək, onların hüquqlarına hörmət etmək və hər bir uşağın potensialını açmaq üçün strateji planların həyata keçirilməsi üçün ixtisaslaşmış təşkilatlar və hökumətlərlə işləyir.

Uşaqların və onların ailələrinin daha geniş rifahına nail olmaq üçün yoxsulluqla ənənəvi mübarizə aparmaqla kifayətlənməyərək yenilikçi yollar axtarılır. Birinci ağla gələn nümunələrdən biri də "Tacikistanı dinləmək" adlı sorğu çərçivəsində Dünya Bankı ilə UNİCEF arasında əməkdaşlıqdır . Bu layihə zamanı xəstəlik, tibbi xərclər, yemək çatışmazlığı və ya miqrasiya kimi ailə rifahına xələl gətirə biləcək sarsıntıların növləri haqqında məlumat əldə etmək üçün həyat məmnuniyyəti dərəcəsi izlənilir.

Gürcüstanda Hökumət və Dünya Bankı ilə əməkdaşlıq uşaqlara verilən müavinətlərin əhəmiyyətli dərəcədə artmasına səbəb oldu. 2015 -ci ildə Gürcüstanda 2016 -cı ildə 163 yaşdan kiçik 153 mindən çox uşağa verilən uşaq pulu tətbiq edildi. Onların yarıdan çoxu UNICEF və tərəfdaşlar tərəfindən hazırlanmış metodologiya sayəsində belə bir müavinət almaq hüququ qazanıb[38].

Xüsusi risk qrupuna daxil olan uşaqlar arasında qaçqın və miqrant həyatı yaşayan uşaqların adı xüsusilə qeyd edilməlidir. Qaçqın və köçkün uşaqları (bəziləri ailələri ilə, bəziləri isə tək səyahət edir) daha yaxşı bir həyat axtarışında hər şeyi, hətta həyatını da riskə atırlar. Milyonlarla ailə Suriya, Əfqanıstan, İraq, Somali və Sudan kimi ölkələrdə münaqişə, təqib və yoxsulluqdan xilas olmaq üçün evlərini tərk edir. Uşaqların və gənclərin köç üçün heç bir seçim, gələcəyi, təhlükəsiz və qanuni alternativləri olmadığını hiss etdikləri yerlərdə, talelərini öz əllərinə almaq üçün evlərini tərk edirlər və tez -tez qaçaqmalçılar və alverçilər tərəfindən istismar olunmaq təhlükəsi ilə üzləşirlər. Əslində uşaqların öz evlərini tərk etmək məcburiyyətində qalmasının bir çox səbəbi var və onları Avropaya çağıracaq daha az amil var. Buna baxmayaraq, Avropaya gəlməyi qarşısına məqsəd qoyan uşaqları təhsillərini davam etdirmək, hüquqlarına hörmət edilmək və həyatda nəyəsə nail olmaq imkanı cəlb edir. Uşaqlar özlərini Avropada tapdıqda, gözləntiləri təəssüflə həqiqi gerçəkliyə çökür. Tranzit zamanı və gəlişində bütün köçkün uşaqlar zorakılığa və digər şiddətli rəftarlarla qarşılaşa bilərlər. Şimali Afrikadan İtaliyaya gedən təhlükəli Orta Aralıq dənizi yolunda hər gün ən az bir uşağın öldüyü təxmin edilir. Onların böyük əksəriyyəti Qərbi Afrika və Afrika Buynuzundakı çoxsaylı ölkələrdən tək yola çıxan 16-17 yaşlı gənc oğlanlardır[54]. Bir çoxları üçün Avropa arzuolunan bir yer deyil: əksəriyyəti əvvəlcə qonşu ölkələrə üz tuturdu, ancaq yol boyu qurban olduqları pis rəftar səbəbiylə Avropaya getməyə məcbur olurlar. Qambiyadan olan bir yeniyetmə İtaliyada bir müsahibədə deyirdi: “Təhlükəli olduğunu bilirdik, təhlükəli olduğunu bilirdim, amma arxada aslan, qabağında dəniz olanda dənizi seçirsən”[54]. Yaxın Şərqdən Yunanıstana, Şərqi Aralıq dənizindən keçən uşaqlar, ümumiyyətlə ailələri ilə birlikdə gəlir və aralarında oğlanlar qədər qızlar da var. Ən çox üç ölkədən gəlirlər: Suriya (54 faiz), İraq (27 faiz) və Əfqanıstan (13 faiz)[54]. Bir çox insan Suriyada davam edən şiddətli münaqişədən qaçıb və Türkiyə hazırda dünyanın ən böyük qaçqın qrupu olan üç milyondan çox suriyalıya ev sahibliyi edir. Demək olar ki, yarısı uşaqlardır. Türkiyədəki əksər suriyalı qaçqınlar, tez -tez yoxsulluqdan əziyyət çəkən ev sahibi cəmiyyətlərdə yaşayır və yüz minlərlə suriyalı qaçqın uşağı məktəbdən çıxır. Suriyanın Hələb şəhərindən qaçmaq məcburiyyətində qalan 12 yaşlı Rəvan deyir: "İndi biz qaçqınıq. İnsanlar bizi sevmir. Heç kimə güvənmək olmaz, hamı yalan danışır. Mən uşaq idim. İndi böyüməli oldum. Daha əvvəl bilmədiklərimi bilirəm "[54]. Bu günə qədər 72 mindən çox qaçqın və miqrant (22,500 -dən çox uşaq da daxil olmaqla) Yunanıstanda, Kiprdə və Balkanlarda "ilişib qalıblar", səyahətlərinə davam edə bilmirlər, öz ölkələrinə qayıtmaq istəmirlər və yerli icmalara inteqrasiya etməkdə çətinlik çəkirlər. Uşaqlarda yolda və gəlişdə çəkdikləri əziyyətlər nəticəsində getdikcə daha çox dərin psixoloji travma əlamətləri müşahidə olunur. UNICEF, tərəfdaşları ilə birlikdə qaçqın və miqrant uşaqlara (valideynləri və ya baxıcıları ilə birlikdə və ya tək başına gedən) qayğı göstərmək və onları qorumaq üçün təlimatlar verən bir yol xəritəsi hazırladı. "Yol Xəritəsi"ndə uşaqların şəxsiyyətini müəyyənləşdirməyin, onları prosedurlardan, uşağa dost olan prosedurlardan istifadə etməklə qeydiyyatdan keçirməyin, uşaqlarla mümkün qədər erkən mərhələdə dost münasibətlərinin qurulmasının vacibliyi vurğulanır. Dərhal bir uşağın təlim keçmiş bir qəyyuma verilməsi, mədəniyyətlərarası vasitəçilərin cəlb edilməsi və ev sahibi cəmiyyətin iştirakı, uşaqların qaçaqmalçılardan, alverçilərdən qorunmasını təmin edən və ailənin üzərinə düşən böyük yükü yüngülləşdirən kritik tədbirlərdir. Eyni zamanda UNİCEF Milli səviyyədə, təhlükəsizlik, qorunma, sağlamlıq, qidalanma və təhsil də daxil olmaqla uşaqların əsas ehtiyaclarını ödəmək üçün tərəfdaşlarla işləməyə davam edir. Qaçqın və miqrant qruplarının yaşadığı digər ölkələrdə belə qruplardan olan uşaqlara psixososial yardım və təhsil xidmətləri almağa kömək edir, eyni zamanda müdafiəsiz qalan bütün uşaqların rifahı üçün milli uşaq hüquqlarının müdafiəsi sistemlərini gücləndirilir. Türkiyədə qaçqın və köçkün uşaqların ümumi təhsil məktəblərinə inteqrasiyasına üstünlük verilir və 2016 -cı ildə - böhranın başlanmasından bu yana ilk dəfə - Türkiyədə məktəblərə gedən suriyalı uşaqların sayı məktəbdənkənar uşaqların sayını keçdi. . Bu səyin davamı olaraq, Türkiyədəki 230.000-dən çox suriyalı və digər qaçqın uşaq üçün məktəbə qəbul və məktəbə davamiyyətlə bağlı nağd pul köçürməsinə başlanıldı[54]. Bütün dövrlərdə çətinliklərdən qaçmaq və ya daha yaxşı fürsətlər tapmaq üçün səyahətə çıxan insanlar olub. Bu gün tranzitdə olanların sayı indiyədək qeydə alınan ən yüksək həddə çatıb; onlar iqlim dəyişikliyindən, yoxsulluqdan və münaqişədən xilas olmağa çalışırlar və rəqəmsal texnologiya onlara hər zamankindən daha çox kömək edir. Uşaqlar dünya əhalisinin üçdə birini - və dünya qaçqınlarının demək olar ki, yarısını təşkil edir: təxminən 50 milyondan çox uşaq köç edib və ya sərhədlər xaricində köçkün vəziyyətinə düşüb. Avropada qaçqın və miqrant uşaqları qorumaqla yanaşı, UNICEF qaçqın və miqrantların dünya miqyasında hərəkətini şərtləndirən yoxsulluq, təhsil çatışmazlığı, münaqişə və etibarsızlıq yükünü azaltmağa kömək etmək üçün qaçqınların əsas gəldiyi mənşə ölkələrində işləyir. Mərakeşdən Əfqanıstana, Nigeriyadan İraqa qədər hər bir ölkədə bütün uşaqların təhlükəsizliyini, sağlamlığını, təhsilini və hüquqlarının müdafiəsini təmin etməyə çalışır.

Müharibə. Təbii ki, insan oğlunun qarşılaşa biləcəyi ən qorxulu hadislərdən biridir. Təbii ki, çoxumuz bir çox dəhşətli hadisəni misal göstərə bilərik, məsələn, hər hansısa təbiət hadisəsini. Amma məsələyə diqqətlə nəzər yetirsək buradakı əsas fərqi görə bilərik. Təbiət. Bu hədisəni şüurlu insan deyil, təbiət törədib. Amma müharibəni isə, insan oğlu törədir. Özü öz növünə qarşı və bunu hər hansısa heyvan etdikdə, bizlər buna sadəcə şüursuzluq deyərək keçişdirə bilərik. Amma bunu insan edir. Ən şüurlu və ali varlıq. Təbii ki, heç bir müharibə itkisiz ötüşmür. Nə məğlub olan, nə də qalib tərəf üçün. Amma əgər soruşulsa ki, bütün tarix boyu baş verən müharibələrdə, törədilən qırğınlarda ən çox əziyyət çəkən kimlərdir? Cavab vermək, məncə çətin olmaz. Uşaqlar. Özünü qorumaq iqtidarında olmayan uşaqlar. Əgər yetkin bir insanın hər hanısa bir şəkildə özünü müdafiyə etmək üçün bir şansı olursa da, uşaqlar bundan məhrumdurlar. Əgər müasir dövrümüzə nəzər yetirsək, bu gün də, insan oğlunun inkişafının zivəsində olduğu zamanda savaşın davam etdiyi ölkələr və bu ölkələrdə yaşayan milyonlarla günahsız uşaq mövcuddur. Dövrümüzün ən böyük problemli bölgələrindən biri olan Suriyaya baxsaq, 6.1 milyon uşaq və yeniyetmənin yardıma ehtiyacı olduğunu görərik və bu ehtiyac, təkcə müharibədən qaçmaq, sülhün bərqərar olduğu yerlərə getmək olardı kaş. Lakin bununla yanaşı aclıq, psixloji sarsıntı, sağlamlıq, əlillik və daha artığı var. Bu barədə UNİCEF-in Yaxın Şərq və Şimali Afrika üzrə regional direktoru Ted Çayban müharibənin 10 illiyinə həsr edilən mətbuat konfransında danışıb, “2011-ci ilədək Suriya əhalisi orta gəlirli olub və demək olar ki, humanitar yardıma ehtiyacı olmayıb. Lakin heç kəs ehtimal belə verməzdi ki, müharibə bu qədər uzanacaq. Ən çox uşaqlar bu bu qədər uzun davam edən müharibənin nəticələrindən əziyyət çəkib”[53], – deyə o bildirib. Hətta əgər son məlumatlara əsaslansaq, deyə bilərik ki, Suriyada bes yaşadək olan uşaqların yarım milyonundan çoxu aclığın səbəb olduğu xroniki xəstəliklərdən əziyyət çəkir.

Və təəssüf ki, ölkəmiz Azərbaycan üçün də bunu qeyd etməyə məcburam. Hələ 90-cı illərdə erməni terrorçuları tərəfindən Azərbaycan əhalisinə və xüsusən də uşaqlara qarşı edilənlər haqqında saatlarca danışmaq olar. Bütün bunlar 90-cı illərdə qalmadı. 2020-ci il oktyabrın 28-də saat 13 radələrində düşmənin silahlı birləşmələri tərəfindən Bərdə şəhərinin bombardımanı zamanı həlak olanların arasında 8 uşaq var idi[39]. Hələ həyatının baharında olan 8 uşaq. Arzuları belə formalaşmamışdı bəlkə də onların. Axı insan oğluna kim icazə vermişdi ki, uşaqları qətlə yetirsin? İlk uşaq qatili görəsən, Nə düşünmüşü? Yəni bu qədət asandır insanın, hələ ki, uşağın canına qıymaq? Təəssüflə qeyd etməliyəm ki, 2020-ci ildə II Qarabağ müharibəsində erməni qüvvələri tərəfindən atəşə tutulan ərazilərdə qətlə yetirilən mülki əhalinin 10-undan çoxu uşaq idi[42]. 50 uşaq yaralanmış, 4 uşaq hər iki valideynini itirmişdi. Düşünürsüz ki, onların yalnızca canları alındı? Xeyr, arzuları da. Ermənistanın bu hücümları nəticəsində həm də, istadadlı uşaqlar və onların gələcək barəsində xəyalları da torbağın dibinə qərq oldu. Bu gənc istedadlardan biri də gənc futbolçu Şəhriyar Qurbanov idi. Gəncə şəhərində baş verən bombardıman zamanı Rusiya vətəndaşı olan Artur Mayakovun da həlak olması düşmənin törətdiyi cinəyatlərin dinindən, dilindən, milli, etnik, sosial mənşəyindən asılı olmayaraq bütün uşaqların hüquqlarını pozulduğunu sübut elədi. Bəs hələ 2017-ci ildə Füzilidə Ermənistan Silahlı Qüvvələrinin minaatan və qumbaratanları tərəfindən qətlə yetirilən 14 aylıq balaca Zəhra? Onun kiçik bədəni layiq idi buna?

"Save the Children" uşaqların hüquqlarını müdafiə edən beynəlxalq təşkilatın 2018-ci ilə olan hesbatına görə dünyanın 175 ölkəsindən 95-də uşaqların vəziyyəti yaxşılaşıb, lakin, 40 ölkədə onların vəziyyəti pisləşib[60]. Ölkələrin reytinqi, ölüm, aclıq təhlükəsi, erkən nigah, təhsil almağın çətinliyi, işləməyə məcbur edilmək ana olmaq, və bu kimi digər çətinliklərlə uşaqların üzləşməsi ehtimalı əsasında formalaşıb. Uşaqların vəziyətinə dair reytinqdə Sinqapur və Sloveniya siyahısnın ilk iki yerini paylaşır, onların ardınca isə Skandinaviya ölkləri gəlir[60]. Siyahının ən son pillələrində isə Niger, Mərkəzi Afrika Respublikası və Mali qərarlaşıb. Siyahının son onluğunun səkkizi Qərbi və Mərkəzi Afrikada yerləşir. Təşkilat eləcə də qeyd edib ki, iqtisadi və hərbi qüdrətlərinə baxmayaraq, ABŞ(36-cı yer), Rusiya(37-ci yer) və Çin(40-cı yer) sıralamada Qərbi Avropa ölkələrindən daha aşağıda yerləşirlər[60].

Birləşmiş Ştatlarda uşaqların müdafiəsi xidmətlərinin inkişafı üçün böyük əhəmiyyət kəsb edən pediatr Henri Kempin işi idi, o, "döyülmüş uşaq sindromu" adlandırdığı şeydən əziyyət çəkən uşaqların sayının artmasından narahat idi. Onun iştirakı ilə xüsusi simpozium keçirilib. ABŞ Uşaq Bürosu tərəfindən nəşr olunan qanun layihəsi sosial işçilər üçün müvafiq qanunlar qəbul etməyə başlayan əyalət liderləri üçün bir model rolunu oynadı.

Amerika Birləşmiş Ştatlarının qanunlarında "uşaq" termini "18 yaşına çatmamış şəxs" kimi müəyyən edilir. Uşaqlar ABŞ Konstitusiyasında, federal və əyalət qanunlarında təsbit olunmuş ABŞ vətəndaşları kimi əsas hüquqlara malikdirlər. Uşaq Zorakılığının Qarşısının Alınması və Yardım Aktının (SARTA) (1974, 1978, 1986)[48] qəbulu və onun sonrakı düzəlişləri federal hökumətin uşaqların müdafiəsi xidmətlərində rolunun müəyyən edilməsində böyük əhəmiyyət kəsb edirdi. Öz növbəsində, ştatlardan uşaq istismarı və laqeydliyi barədə məlumatlandırmaq, cavab vermək, araşdırmaq və cəzalandırmaq üçün bir sistem yaratması, sənədlərin məxfiliyinə hörmət etmək, zorakılıq qurbanlarının müəyyən edilməsi və lazımi orqanlara göndərilməsi üçün müəyyən qanunlar, o cümlədən uşaqlara qarşı zorakılıq halları barədə məlumatların qəbulu qaydası haqqında qanunlar qəbul etmək, nəticələrinin aradan qaldırılması yollarını təklif etmək tələb olunurdu. Uşaq Zorakılığının Qarşısının Alınması və Yardım Aktı federal hökumətin tədqiqat, qiymətləndirmə, texniki yardım və məlumat toplamaqdakı rolunu müəyyən etdi. Qanun uşaqlara qarşı Zorakılıq və Baxımsızlığın Qarşısının Alınması üzrə Milli Mərkəzin yaradılmasını da nəzərdə tuturdu.

ABŞ-da uşaqlar 14 yaşından etibarən işləyə bilərlər. ABŞ Federal Hüquq Ədalətli Əmək Standartları Aktı (Ədalətli Əmək Standartları Aktı) iş gününü və işləyən yeniyetmələrin rifahını tənzimləyir[48]. Qanun yetkinlik yaşına çatmayan işçiləri əməyindən sui-istifadə və istismardan qoruyur. Uşaq əməyi qaydaları gənclərin təhsil hüququnu qoruyur və uşaqların həyat və sağlamlıqları üçün təhlükəli olan işlərdə işləməsini qadağan edir. 14 yaşından yuxarı uşaq təbii və ya övladlığa götürən valideynin qəyyumluğundan rəsmi olaraq imtina edə bilər. Bu hüquqi proses yetkinlik yaşına çatmayanın emansipasiyası adlanır. Uşaq 18 yaşına çatana qədər evlənərsə, orduya getsə və ya qanuni yolla pul qazandığını və pulu özü idarə etdiyini sübut edən emansipasiya bəyannaməsi alsa, emansipasiya olunur.

Uşaq Mühafizə Xidmətləri dövlət agentliyinə (CPS - Child protective services) çox böyük səlahiyyətlər verilmişdir və bir çox ştatlarda uşaq istismarı ilə bağlı şübhəli halların araşdırılması üçün prosedurlar müəyyən edilmişdir. Məhz CPS indi amerikalı uşaqların mənafeyinin və hüquqlarının keşiyində dayanır. CPS valideynlər və ya qəyyumlar tərəfindən uşaqlara qarşı zorakılıq ya laqeydlik barədə bütün vətəndaş xəbərlərinə fəal şəkildə cavab verir[48].

Sosial xidmət siyasəti ştatdan-ştata dəyişir. Tərbiyəçilər, baxıcılar və səhiyyə işçiləri uşaq istismarının hər hansısa bir halını və ya hətta onun ən kiçik işarəsini bildirmək üçün CPS ilə işləyirlər. Xidmət istənilən şikayətlərə, hətta anonim olanlara da cavab verməyə borcludur. Təkcə Nyu Yorkda hər il təxminən 50.000 müraciət qəbul edilir. Onların əksəriyyəti yalan məlumatdır, baxmayaraq ki, yalan məlumat vermək cinayət sayılır və qanunla cəzalandırılır. Bütün şikayətlər və ifadələr diqqətlə yoxlanılır və uşaq 28 yaşına çatana qədər saxlanılır. Uşaq istismarı ilə bağlı hər bir hesabat Uşaq Mühafizə Xidmətləri tərəfindən nəzərdən keçirilir. CPS əməkdaşları uşağın ailəsinin evinə gəlir və vəziyyəti aydınlaşdırmaq üçün ailə üzvləri və şahidlərlə müsahibə aparırlar. Əgər CPS əməkdaşları valideynlərin təhsil prosesində səhvə yol verdiyini hesab edirlərsə, onlara töhmət verilir, “qeydiyyata alınır” və psixoloqun konsultasiyasına göndərilirlər. Valideynlərin uşağa qarşı davranışı qəddar və ya məsuliyyətsiz olduqda, nəticədə körpənin həyatına təhlükə yaranarsa və ya onun sağlamlığına zərər vurularsa, valideynlər məhkəməyə çağırılır. Uşaq (və bəlkə də bütün uşaqlar) məhkəmə istintaqı, cəzanın çəkilməsi və ya valideynlərin məhkəmə qərarlarının icrası müddətində götürülür. Qohumlarının, başqa ailənin himayəsinə və ya uşaq evinə verilir. Məhkəmə valideynlərin valideynlik hüquqlarından məhrum edilməsinə qərar verərsə, uşaq eynicinsli (LGBT) daxil olmaqla, başqa ailə tərəfindən övladlığa götürülə bilər.

Birləşmiş Ştatlarda mövcud uşaq müdafiəsi xidmətləri sistemi fəaliyyətin dörd aspektini əhatə edir: hesabat vermə, araşdırma, müdaxilə və işin tamamlanması[48]. Hesabat müəyyən müddət ərzində (adətən 24 saat) uşaq rifahı agentliyinə və ya polisə göndərilməlidir. Dövlət qanunları hesabat verən şəxslərin toxunulmazlığını təmin edir və məxfiliyin pozulmasına görə cəzalar nəzərdə tutur. ABŞ-da əhalinin sosial müdafiəsi qeyri-mərkəzləşdirilmişdir, yəni ölkədə müxtəlif səviyyələrdə müxtəlif sosial proqramlar mövcuddur: federal, əyalət, yerli. Hesabat alındıqdan sonra o, diqqətlə araşdırılmalıdır. Fövqəladə vəziyyətdə, dərhal ailə ilə əlaqə saxlanılır, daha az təhlükə yaradan hallarda, bu 48 saat ərzində edilə bilər. ABŞ-da uşaqların müdafiəsi xidmətləri hər gün 24 saat fəaliyyət göstərir. 60 gün ərzində yoxlama aparılır, bu müddət ərzində sosial işçi məktəbə, pediatra baş çəkir, polisdə bu ailə ilə bağlı cinayət işi olub-olmadığını öyrənir. Lazım gələrsə, uşağın tibbi-psixoloji yoxlanışı aparılır, lazım gələrsə də xəstəxanaya yerləşdirilir. Sosial işçinin, valideynlərin icazəsi olmadan tibbi sənədlərlə tanış olmaq hüquqları yoxdur, mütəxəssiz bu icazəni almaq üçün onlardan xüsusi blanka imza atmalarını xahiş edlir. Bütün bu yoxlanışlardan sonra şikayətin əsaslı olub-olmaması barədə qərar verilir. Valideyn sosial xidmətlərin qərarı ilə razı deyilsə, ondan şikayət verə bilər. Araşdırma zamanı sosial işçi mütəmadi olaraq zərərçəkmişin tibbi-psixoloji müayinəsini aparmalıdır. Tibbi xidmətlər zərurət olmasa belə, valideynlərlə əlaqə saxlamadan uşağı müvəqqəti müdafiə kimi xəstəxanaya yerləşdirmək hüququna malikdir. Valideynlər müqavimət göstərərsə, sosial işçi məhkəməyə müraciət edə bilər. Əvvəla, yadda saxlamaq lazımdır ki, valideynlərin icazəsi olmadan sosial işçi evə girə bilməz. Amma içəri buraxılmasa, lazımi icazə üçün məhkəməyə müraciət edilə bilər. Buna görə də, bu və ya digər şəkildə, yoxlama mütləq baş verəcəkdir. CPS əməkdaşı səfərlərinin məqsədi və yoxlamanın səbəbi barədə məlumat verməlidir. Sosial xidmətin işi təkcə uşaqları zorakılıqdan qorumaq məqsədi daşımır, valideynlər də uşaqla qarşılıqlı əlaqədə kömək ala bilərlər. Döymə və ya cinsi zorakılıq halları qeydə alınarsa, iş polisə verilir. Müxtəlif mütəxəssislər və bu ailəyə aid olan şəxslərlə əlaqə saxlanıla bilər. Eyni zamanda, baş verənlərin müxtəlif detallarını müzakirə edərkən son dərəcə diqqətli olmaq lazımdır. Müfəttişlər yemək, geyim və uşaq baxımı üçün lazım olan əşyaların və uşaq mebellərinin (yataq, iş masası, qarderob və s.) olmasına baxırlar. Həmçinin işığın, qazın, isti suyun işlək olub olmadığı yoxlanılır. Lazım olan hər şey olmasa belə, sosial işçilər valideynlərin istəyini və uşağa yaxşı münasibətini görsələr belə, xidmət ailəni lazım olan hər şeylə təmin edir[48].

Mütəxəssis, əslində, iki suala cavab verməlidir: ittihamlar doğrudurmu və zərərçəkmiş üçün təhlükə dərəcəsi nədir? Təsdiq edildikdə, uşağın müdafiəsi üçün iş açılır və lazım olduğu qədər saxlanılır. İddialar tam təsdiqini tapmasa, iş açılmır, ancaq sosial işçi vaxtaşırı uşağın ailədəki vəziyyəti ilə maraqlanır. Əgər uşaq ciddi təhlükə altındadırsa, sosial işçi dövlət qanunlarından istifadə edərək, uşağı dərhal ailədən təcrid etməlidir. Uşağın evdən kənarda qalma müddəti və onun saxlanma xüsusiyyətləri mütəxəssislər və yerli hakimiyyət orqanları tərəfindən müəyyən edilir. Müdaxiləyə xüsusi xidmət, dəstək və terapiya daxildir. Xüsusi bir xidmət ailədə maddi vəziyyətin yaxşılaşdırılması ilə bağlıdır. Bir çox müəlliflər hesab edirlər ki, uşaqlara qarşı pis rəftarın səbəbi, bir qayda olaraq, ailə gəlirlərinin qeyri-kafi olmasıdır. Xidmət nağd pul yardımı ilə, yemək, geyim, mənzil və nəqliyyat şəklində ifadə edilə bilər. Dəstək ailə həyatının və fərdin keyfiyyətinin dəyişdirilməsinə yönəlib. Buraya ev təsərrüfatı, gündüz baxımı, tibbi xidmət, valideynlik dərsləri və s. daxildir. Müdaxilə kimi terapiya cəmiyyətdəki müxtəlif qurumlar tərəfindən həyata keçirilir və ümumilikdə fərdlər, cütlər, ailələr üçün terapiya daxildir. Alimlərin fikrincə, bu halda qeyri-ənənəvi üsullar yaxşı işləyir: zorakılıq edən valideynlərin özünə kömək qrupları (“Anonim valideynlər”). Belə valideynlərdən ibarət qruplar indi bütün ölkədə mövcuddur. Dövlətin uşaq hüquqlarının müdafiəsi ilə bağlı təbliğat-təşviqat kampaniyası, eləcə də yuxarıda qeyd etdiyim hesabat qanunları əsl “xırıltı” yaratdı. Qanuna tabe olan Amerika vətəndaşları uşaq istismarı ilə bağlı ən kiçik bir şübhə ilə qonşularına və qohumlarına xəbər verirlər. CPS-nin özünün statistikası deyir ki, iddiaların demək olar ki, üçdə biri əsassız kimi tanınır. Bu, çoxlu sayda şikayətlərə baxılması üçün böyük dövlət vəsaitlərinin xərclənməsinə səbəb olur. Xidmət heyətinin sayı çox olsa da, bütün müraciətlərə baxa bilmir. Bəs şikayət saxtadırsa və iş bağlanıbsa, ümumiyyətlə, belə bir yoxlamanın aparıldığına dair qeydlər varmı? Bəli. İş bağlansa belə, sosial işçidən bütün məlumatları qeyd etmək tələb olunur. Qanuna görə, uşaq on səkkiz yaşına çatana qədər iş yenidən açıla bilər. Əgər başqa şikayət varsa, o zaman bütün köhnə qeydləri alınır. Şikayət təsdiqlənərsə, o zaman qeydlər ailənin ən kiçik uşağı on səkkiz yaşına çatdıqdan sonra, yəni şikayət yalnız böyük uşaqlarla bağlı olsa belə, 28 yaşına çatana qədər daha on il saxlanılmalıdır. Şikayətin əsaslı olduğu aşkar edilərsə, o zaman məhkəmə tərəfindən valideynə valideynlik məktəbində kurs keçmək, psixoloqla əlaqə saxlamaq və ya narkomaniyadan müalicə olunmağa göndərilmək barədə göstəriş verilə bilər. Şikayət əsassızdırsa, bu işdə bu məlumatlar saxlanılırmı? Axı, valideynlər əziyyət çəkə bilərlər - məsələn, işə müraciət edərkən tez-tez iş axtaran şəxsin cinayət stajını yoxlayırlar. Cinayət işi və sosial xidmət məlumatları fərqli kateqoriyalardır. Ümumiyyətlə, qeydlər yalnız həmin şəxs uşaqla əlaqəli sahədə (təhsil, himayədarlıq, uşaq baxımı) iş axtarırsa tələb olunur. Əgər şikayət əsassızdırsa, o zaman iş bağlanır və məhkəmənin qərarı olmadan heç kim onun materiallarını işəgötürənə verməyəcək. Bəs əgər uşaq nağıl uydurub sosial xidmətlərə valideynlərindən şikayət etsə? Uşağın, valideynlərin, müəllimlərin və həkimlərin müsahibələri əsasında ittihamların əsaslılığına dair qərarlar qəbul edilir. Sosial işçilər belə bir müddəadan çıxış edir ki, əgər uşaq “böhtan atırsa” bu o deməkdir ki, ailədə müxtəlif səbəblərdən valideynlərin fərqinə varmayan problemlər var. Məsələn Amerikada yaşayan rusiyalı sosial işçi Diana Qorşeninanın işində belə bir hadisə baş vermişdi ki, 17 yaşlı qız xəstəxanada olarkən sosial işçiyə zəng edərək sərxoş valideynlər arasında dava olduğunu söylədi. Məlum oldu ki, bu, artan narahatlıq və stress üçün ona təyin olunan dərmanların dəyişdirilməsinə reaksiyadır. O, panikaya düşmüşdü və xəstəxanada daha çox qalmaq istəyirdi. Başqa bir hadisədə isə bir uşaq valideynlərinin boşanması zamanı, diqqəti özünə cəlb etmək istədiyi üçün yalandan şikayət edib. Beləliklə, bu cür davranış üçün həmişə bir izahat var, baxmayaraq ki, valideynlər üçün bunlar, əlbəttə ki, son dərəcə xoşagəlməz məqamlardır. Onun fikrincə, uşaqla etibarlı münasibət qurmaq lazımdır. Altı-yeddi yaşında artıq həqiqətlə yalanın fərqini anlayır. Uşağa izah etmək lazımdır ki, saxta ittihamlar uşaqları qoruyan xidmətin yoxlamasına səbəb olacaq və həqiqətən də çətin vəziyyətdə olan uşaqlara kömək etmək əvəzinə, onlar ana və atanı, onların işlərini, sizi və məktəbinizi yoxlamalı, evinizə gəlməli olacaqlar. Bu zaman uşaq başa düşəcək. Sosial xidmətlərin ailəyə maraq göstərməsinin səbəblərindən biri də uşağın evdə tək olmasıdır. Bəzi ştatlarda hətta müəyyən yaşlar var ki, uşaqları evdə tək buraxmağa icazə verilir. Merilenddə - 8 il, İllinoysda - 14. Əksər ştatlarda aydın şəkildə tənzimlənən yaş yoxdur, uşağın yetkinliyinə və müstəqilliyinə diqqət yetirmək, həmçinin böyüklərin getdiyi vaxtı nəzərə almaq lazımdır. Valideynlərə bu məsələ ilə bağlı ümumi göstərişlər verilir. Yeddi yaşınadək uşaqları təkcə evdə deyil, avtomobildə və ya küçədə də tək buraxmaq olmaz. 8-10 yaşlı uşaq evdə bir saat yarımdan çox olmayaraq və yalnız gündüz saatlarında tək qala bilər. 11 - 12 yaş - üç saata qədər, 13 - 15 yaş - istənilən dövr üçün, lakin yalnız gündüz saatlarında, 16 - 17 yaş - istənilən vaxt, lakin ardıcıl iki gecədən çox olmayaraq. Əslində, uşaqlar çox vaxt ailədən uzaqlaşdırılmır və yalnız uşağın qaçılmaz təhlükədə olduğu aydın olduqda bu yola əl atılır. Çıxarma yalnız məhkəmə yolu ilə gedir, fövqəladə hallarda, məhkəmə qərarını gözləmədən uşaqlar götürülə bilər, ancaq ertəsi gün dərhal sosial işçi ailə məhkəməsinə ərizə verməlidir. Bəzən övladlarının öhdəsindən gələ bilməyən valideynlər özləri sosial işçilərdən kömək istəyirlər. Bu zaman onlara uşaqla münasibət qurmaq üçün 16 ay vaxt verilir. Bu müddətdən sonra əlaqə yaratmaq mümkün olmadıqda, valideynlər uşaq üzərində hüquqlarını itirirlər və uşaqların özləri məhkəməyə qədər (adətən, bu 15 - 22 aydır)[42] himayədar ailədə olmalıdırlar. Valideynlərin də uşağın dərhal qaytarılması üçün vəsatət vermək hüququ var. Məhkəmə uşağın valideynləri ilə yaşamasının təhlükəli olması barədə qərar qəbul edərsə, xidmət uşağın yaşaya biləcəyi yaxın qohumlarının olmasını müəyyən edir. Belə qohumlar yoxdursa, uşaqlar himayədarlığa verilə bilər. Ancaq belə hallar, bir qayda olaraq, çox nadir hallarda baş verir. Möhtəşəm inancın əksinə olaraq, övladlarınızı əlinizdən almaq dövlətə heç də sərfəli deyil! Bu, məhkəmə xərclərinin ödənilməsi, himayədar ailənin axtarışı, hazırlanması və ödənilməsidir. Sağlam ailə münasibətlərini saxlamaq daha ucuz başa gəlir. Uşağın üzrlü səbəb olmadan məktəbi buraxdığı ümumi hallar, müəllimin sosial işçiyə məlumat verməsi üçün səbəb ola bilər. Əksər ştatlarda uşaqlar üzrlü səbəb olmadan dərs günlərinin 10%-dən çoxunu buraxa bilməzlər[48].

Həmçinin, valideynlərin təyin olunmuş müalicəyə əməl etməməsi və ya övladlarına müntəzəm peyvənd etməməsi barədə həkimlərdən məlumat olarsa, ailə yoxlanıla bilər. Əgər müalicə olunmadığından uşağınızın başına nəsə gəlirsə, o zaman qanun çərçivəsində cavab verməli olacaqsınız. Peyvəndlərlə də eynidir. Uşağınızın peyvənd olunmasının qarşısını almaq üçün üzrlü səbəbiniz (məsələn, dini səbəb) olmalıdır. Əks halda, bütün bunlar “qeyri-düzgün qulluq” kimi qiymətləndirilir və məktəb işçisi uşağınızın tibbi kitabçasını yoxlayaraq, sosial xidmətlərə məlumat verməyə borcludur.

ABŞ-da bir çox disfunksiyalı ailələr var və onların əksəriyyəti İspan və Afrika kökənli Amerikalı ailələrdir. Onlar digər ailələrə nisbətən CPS-dən daha çox əziyyət çəkirlər. Belə ailələrin uşaqları uşaq evləri kontingentinin əksəriyyətini təşkil edir və himayədar ailələrə düşürlər. Bu fakt CPS-ni irqi və maliyyə zəmində ayrı-seçkilikdə ittiham etmək üçün əsas rolunu oynayır. Əgər valideynlər ingilis dilini yaxşı bilmirlərsə, CPS onları tərcüməçi ilə təmin edəcək. Böyük rusdilli icmaların olduğu şəhərlərdə xidmətlərdə adətən rusdilli işçilər olur. Bununla belə, rus işçisini təmin etmək həmişə mümkün deyil, çünki sosial xidmətdə çox böyük dövriyyə var.

Bundan əlavə, xidmət işçiləri və məhkəmələr çox vaxt uşağın mənafeyini ailənin və valideynlərin mənafeyindən üstün tutaraq həddi aşırlar. Analar və atalar çox vaxt nahaq yerə uşaq hüquqlarından məhrum olurlar. Amerika mediasında və internetdə çaşqınlıq və qəzəb doğuran bir çox hallar təsvir olunur. ABŞ-da CPS-dən "incimiş" valideynləri birləşdirən və onların hüquqlarını müdafiə edən bir çox ictimai təşkilatlar yaradılmışdır. Uşaq qəsdən valideynlər və ya qəyyumlar haqqında həqiqətə uyğun olmayan şikayətlərlə xidmət göstərdiyi hallarda, uşaqlar hələ də təhlükə altında deyillər, çünki xidmətlər əmindirlər ki, əgər uşaq böhtan atırsa, deməli bunun səbəbləri var, görünür, ailədə münaqişələr, anlaşılmazlıq və ya qeyri-sağlam atmosfer var. Ölkədə (aztəminatlı ailələr üçün ödənişsiz) uşaq rifahı müəssisələri mövcuddur: valideynlər üçün xüsusi peşə hazırlığı qruplarının təşkili; məşğulluğun təmin edilməsi; gündüz və axşam işləyən valideynlərin uşağa baxmasının təmin edilməsi; şəhər səhiyyə ocaqlarında subay analar üçün xidmətlərin yaradılması; zorakılığa məruz qalan uşaqların müdafiəsi üzrə xidmətlərin yaradılması və dəstəklənməsi; uşaq evlərinin yaradılması və yoxlanılması, himayədar ailələrlə iş, uşağın yeni ailəyə uyğunlaşmasına nəzarət; uşaqların təhsil almasına kömək etmək üçün sosial xidmətlərin inkişafı, ev təsərrüfatında valideynlərə köməklik etmək və s. Sosial xidmət əqli qüsurlu uşaqlara qayğı göstərir, psixiatriya xəstəxanalarında və internat məktəblərində, ixtisaslaşdırılmış xəstəxanalarda və dispanserlərdə ambulator şəraitdə yardım göstərir. ABŞ-da kimsəsiz uşaqlar və evdən qaçan uşaqlar üçün sığınacaq və yataqxanalar var. Onlarla fərdi və qrup məsləhətləşmələri aparılır, ailəyə qaytarılmasına cəhd edilir.

Yetkinlik yaşına çatmayan cinayətkarlar və risk altında olan yeniyetmələr üçün bir sıra sosial iş proqramları mövcuddur. Bunlara ayırd etmək olar: 1) yetkinlik yaşına çatmayanları cəlb etmək üçün polis idman klublarının fəaliyyətini nəzərdə tutan əsas polis proqramları[48]; 2) yetkinlik yaşına çatmayanların işləri üzrə məhkəmələrin əsasən reabilitasiyaya yönəldilmiş əsas proqramları[48]; 3) iki qrupa bölünən məktəblərin əsas proqramları: normal məktəblər və çətin və məhkum olunmuş yeniyetmələrlə məşğul olan xüsusi məktəblər üçün proqramlar[48]. ABŞ-da iki növ islah müəssisəsi var: qapalı həbs yerləri və qapalı təhsil müəssisələri (yeniyetmə şərti cəzaya məhkum edilibsə, lakin ona mentor təyin edilibsə). Azadlıqdan məhrumetmə yerlərində də ictimai iş aparılır.

1967-ci ildə gənclərə sosial xidmət büroları yaradıldı ki, onların əsas məqsədləri yetkinlik yaşına çatmayanların ehtiyaclarını ödəmək üçün xidmət təşkilatlarının işinə vasitəçilik etmək və nəzarət etməkdir. Ayrı-ayrı bürolar özləri belə xidmətləri təqdim edirlər (məsələn, Kaliforniyada). Tək valideynli ailələrlə sosial iş aparmaq üçün "Tərəfdaşsız Valideynlər" təşkilatında birləşən özünə kömək qrupları və dəstək qrupları istifadə olunur. Təşkilat 210 mindən çox insanı birləşdirir, qadınların 65%-i boşanmış və cəmiyyətin orta təbəqəsinə aiddir.

Əgər uşaq istismarının şahidlik olunarsa bu nömrələrə zəng etmək mümkündür: Nyu-York - (800)342-37-20, Massaçusets - (800) 792-52-00, Minnesota - (800) 422-44-53, Nyu Cersi - (877) 652-28-73, Pensilvaniya - (800) 932-03-1, Kaliforniya - (800) 422-44-53, Konnektikut - (800) 842-22-88, Florida - (800) 962-28-73[48].

Böyük Britaniyada uşaqların müdafiəsi ilə bağlı qanunvericilik İngiltərə, Şotlandiya, Uels və Şimali İrlandiyanın milli hökumətləri tərəfindən hazırlanır. Qanunun mühafizəsi 4 bölgənin hər birində yerli özünüidarəetmə orqanlarının üzərinə düşür; Böyük Britaniya 232 bələdiyyəyə bölünür, onların hər birində risk altında olan uşaqlar və ya anadangəlmə valideynləri ilə yaşaya bilməyən uşaqlarla məşğul olmaq üçün qanuni məsuliyyət daşıyan Uşaq Xidmətləri Direktoru var (Şimali İrlandiya bir qədər fərqlidir)[49]. Ölkədə Uşaq Hüquqlarının Müdafiəsi üzrə Reyestr fəaliyyət göstərir ki, bu reyestrdə uşağın ehtiyaclarına etinasızlıq, emosional və fiziki zorakılıq və s. formada zərər görən uşaqlar haqqında məlumatlar var. Xüsusi komissiyanın iclasına uşağın qan ailəsi və uşağın özü (yaşı 8-dən yuxarıdırsa) dəvət olunur. Bu ailə üçün uşaqların müdafiəsi planı hazırlanır ki, onun məqsədi lazımi xidmətlər göstərildikdən sonra uşağı ən qısa zamanda reyestrdən çıxarmaqdır. Bir çox təşkilatda uşaqların bütün kollektiv səfərlərini təhlükəsizlik baxımından hazırlayan bir təhlükəsizlik meneceri var. Dövlət himayəsində olan hər bir uşağa, uşağın doğulduğu ailədən kənarda yerləşdirilməsinə cavabdeh olan bələdiyyə sosial işçisi nəzarət edir. Sosial işçi yaşayış yerlərinin planlaşdırılmasına cavabdeh olan əsas şəxsdir və bələdiyyə orqanları adından çıxış edir. Uşaqla mütəmadi olaraq görüşür və onunla yaxşı inamlı münasibət qurmağa çalışır. Qanunla uşağın təhlükəsizliyi və rifahı üçün ilk növbədə məsuliyyət daşıyan uşağa təyin edilmiş sosial işçidir, lakin bu, uşaqla işləməkdə birbaşa və ya dolayısı ilə iştirak edən hər hansı digər mütəxəssislərin məsuliyyətini azaltmır. Böyük Britaniyada bütün uşaqların məktəb təhsili kimi aldıqları əsas xidmətlər və xüsusi uşaq qrupları üçün ünvanlı xidmətlər mövcuddur. Ölkədə bütün xidmətlər pulsuz göstərilir. Xidmətlər həm uşaqlar üçün yerli sosial xidmətlər, həm də idarələrarası və fənlərarası yanaşma nəzərə alınmaqla böyüklərə xidmət göstərmək üzrə ixtisaslaşmış sosial xidmətlər tərəfindən təqdim edilə bilər. “İdarələrarası” anlayışı digər sosial əhəmiyyətli qurumlarla əməkdaşlıq edən agentliklər tərəfindən göstərilən xidmətlərə aiddir. “İdarələrarası” dedikdə, əhalinin həssas təbəqələrinə göstərilən xidmətlərin qurumlar tərəfindən bir-biri ilə razılaşdırılaraq, qanunla müəyyən edilmiş ümumi resurslardan və büdcələrdən istifadə olunmaqla hazırlanması nəzərdə tutulur. Xidmətlər uşaq baxımı planında göstərilənlərdən asılı olaraq davamlı və ya qısa müddətə təqdim edilə bilər. Uşağın ehtiyaclarına əsaslanaraq dəstək verən bir çox təşkilat var - yerli hökumətin dəstək verdiyi könüllü və ya özəl təşkilatlar. Bütün hallarda uşaqlarla işləyən təşkilatlar Ofstead-da qeydiyyatdan keçməlidirlər və uşaqlarla birbaşa işləyən bütün işçilər təmiz cinayət rekordu təqdim etməli və uşaqların müdafiəsi üzrə təlim almalıdırlar.

Böyük Britaniyada uşaqlara xidmətlərin göstərilməsi dörd səviyyəli piramida kimi təqdim edilə bilər (uşaqlar üçün xidmətlərin planlaşdırılması üçün ehtiyacların və müdaxilələrin əlaqələndirilməsi konsepsiyası): I səviyyə - bütün uşaqlar üçün xidmətlər (səhiyyə, təhsil, maddi dəstək sahəsində (bütün uşaqlar məktəbə, həkimə getməlidir; ailələr müavinət alır)[49]; II səviyyə - əlavə ehtiyacı olan uşaqlar üçün ünvanlı xidmətlər (1 milyona qədər belə uşaq)[49]. Yerli səviyyədə əlavə dəstək verilir (uşaq mərkəzləri, gənclər xidmətləri; ailəyə dəstək və erkən müdaxilə)[49]; Səviyyə III ixtisaslaşdırılmış: öz icmalarında kompleks ehtiyacları / dəstəyi olan uşaqlar (300 min uşaq)[49], lakin dəstəyin təbiəti fərqlidir. Bunlar narkotik vasitələrdən istifadə edən cinayətkarlar və s., xüsusi sağlamlıq imkanları məhdud olan uşaqlar (əlillər), himayədarlıq sisteminin məzunları üçün intensiv sosial iş və xüsusi xidmətlərdir[49]; IV səviyyə - kompleks: kompleks ehtiyacları olan uşaqlar üçün xidmətlər (risklər, evdə yaşaya bilməmək). Bunlar həbsxanalarda, xəstəxanalarda və ya dövlət qayğı sistemində olan uşaqlardır (təxminən 10 min nəfər)[49].

Uşaq hüquqlarının müdafiəsi sistemində ən son yenilik yeni iş modeli - MASH - uşaqların müdafiəsi üzrə çox agentlik komandasının praktikaya tətbiqidir. İşin təşkilinin özəlliyi bu problemdə insanları deyil, problemi görməkdir, qiymətləndirməkdir və resursları tapmaqdır (qohumlar, agentliklər, kilsə və s.). Bunun üçün vəziyyətin təhlili əsasında müxtəlif şöbə və şöbələrin mütəxəssislərini özündə birləşdirən çoxşaxəli (çoxsahəli) mütəxəssislər qrupu yaradılır. Uşağın ətraf mühiti, onun resursları ilə bağlı qiymətləndirmə aparılır. Ailədən qiymətləndirmə aparmaq üçün icazə tələb olunur (qiymətləndirmənin özü ailəyə müdaxilədir). Bu məqsədlə həyata keçirilir: 1- problemi daha yaxşı başa düşmək və qəbul etmək; 2- problemdən çıxmaq üçün ailənin hansı resurslara malik olduğunu dərk etmək. Qiymətləndirmə 10 gündən 35 günə qədər davam edə bilər. Xüsusi işi 3-cü səviyyəli mütəxəssislərə göndərmək barədə qərar qəbul edilə bilər. Sonra ikinci dərəcəli mütəxəssislərin iştirakı ilə addım-addım plan hazırlanır. Problemin uğurlu həlli ilə iş üçüncü səviyyəyə enir. İş çətin olarsa, dördüncü səviyyəyə keçir. Plan irəlilədikcə onun icrasının mütəmadi olaraq qiymətləndirilməsi həyata keçirilir. Bir qayda olaraq, 1 mütəxəssis 12 ilə 20 uşağa düşür. Əgər uşağın əlavə yardıma ehtiyacı varsa, iş terapevtik kimi təsnif edilir və müvafiq xidmətə müraciət edilir və ona psixoterapevt ayrılır.

Ailə ilə işləmək iki ilə qədər davam edir. Müxtəlif dəstək xidmətləri göstərilir, müvafiq mütəxəssislər birləşdirilir. Plana valideynlər və mütəxəssislər arasında məsuliyyət bölgüsü daxildir. Erkən müdaxiləyə diqqət yetirilir. Məsələn, müəllim uşaqda müəyyən problemlər tapırsa, MASH-ı çağırmalıdır. Beş gün ərzində bütün komanda vəziyyəti qiymətləndirmək və gələcək tədbirləri müəyyən etmək üçün toplanır. Fövqəladə hallarda polis 72 saat uşağı nəzarətə götürə bilər, uşaq isə ona tanış olan ailəyə (qohumlar, qonşular və s.) yerləşdirilir. Əgər belə bir ailə yoxdursa, o, himayədar ailəyə gedir. Yerli hakimiyyət orqanları tərəfindən uşaq sosial işçi ilə təmin olunur. Əgər irəliləyiş yoxdursa, müsbət tendensiyalar yoxdursa, uşaq üçün hələ də risk var, iş məhkəməyə verilir. 2011-ci ildən bəri yerli hökumətlərdən qısa müddətə qalma xidmətləri təmin etmək tələb olunur. Bu xidmətlər əlilliyi olan uşaqlara və gənclərə daha müstəqil olmaq və ailə dairələrindən kənarda dostluq etmək üçün dəyərli təcrübələr təqdim edir, eyni zamanda valideynlərə övladının qayğısına qalmaqda fasilə verir. Qısa qalmalar bir gün, axşam, gecə və ya həftə sonu davam edə bilər və uşaq evində, səlahiyyətli baxıcının evində və ya yerli icmada yaşayış, xüsusi və ya ümumi obyektlərdə təşkil edilə bilər.

Uşağın ailədən müvəqqəti çıxarılmasının əsas səbəbi, uşağın ailədə təhlükə altında olması və valideynlərin qayğısının uşağa zərər vurmasıdır. “Uşaqlar haqqında” Qanunda qarşılanmalı olan “həddi meyarlar” var, yəni: 1) uşağa zərər verilir və ya əhəmiyyətli zərər verilir[49]. 1989-cu il Uşaq Qanunu "əhəmiyyətli zərər"i uşaqların maraqları naminə ailə həyatına məcburi müdaxiləyə haqq qazandıran hədd kimi müəyyən edir. Zərər inkişafa mane olan və sağlamlığa zərər verən sui-istifadə və ya tərbiyə kimi müəyyən edilir. 2) uşağa düzgün olmayan valideyn qayğısı və ya valideyn nəzarətinin olmaması. Uşağın həyatı təhlükə altında olduqda və ya ciddi zərər görmə ehtimalı olduqda, uşaqların müdafiəsi ilə bağlı qanunverici orqan uşağın təhlükəsizliyini təmin etmək üçün təcili tədbirlərin görülməsini nəzərdə tutur[49]. Əgər bu, uşağın evindən çıxarılmasını tələb edirsə, yerli hakimiyyət orqanı, mümkün olduqda və uşağın təhlükəsizliyi dərhal risk altında olmadığı halda, Fövqəladə Mühafizə Sifarişinə (EPO) müraciət etməlidir. Polisin fövqəladə vəziyyətdə uşağı evindən çıxarmaq səlahiyyətindən yalnız EPO əldə etmək üçün kifayət qədər vaxt olmadığı və ya uşağın bilavasitə təhlükəsizliyi ilə bağlı səbəblərə görə müstəsna hallarda istifadə edilməlidir. Məhkəmə tərəfindən verilmiş EPO səlahiyyətlilərə uşağı götürmək və onu ərizəçinin himayəsinə vermək səlahiyyəti verir. EPO-nun maksimum müddəti 8 gündür, lakin məhkəmə EPO-nun uzadılmaması halında uşağa zərər vurula biləcəyinə qərar verərsə, bu müddət daha 7 gün uzadıla bilər (Belə bir qərar yalnız bir dəfə verilə bilər). Yerli hakimiyyət orqanlarının uşağın yerləşdirilməsi üçün alternativ tədbirlər görə biləcəyi başqa hallar da var. 1989-cu il Uşaq Qanununun 17-ci Bölməsi yerli hökumətlərə öz məsuliyyət sahələrində ehtiyacı olan uşaqların rifahını qorumaq və yaxşılaşdırmaq üçün əsas vəzifə qoyur. onlar bu məsuliyyəti yerinə yetirmək üçün göstərdikləri digər xidmətlərlə yanaşı, uşaqları yaşayış yeri ilə təmin etmək səlahiyyətinə malikdirlər.

**II FƏSİL. Uşaqların sosial müdafiəsi və Azərbaycan**

**2.1. Azərbaycan Respublikasında uşaqların sosial müdafiəsi**

Ailə, qadın, uşaq və gənclər siyasəti dövlətin sosial və humanitar siyasətinin vacib istiqamətlərindəndir. Bu siyasətin məğzi dövlət və cəmiyyət həyatında ailənin, qadının, uşağın və gəncin rolu ilə bilavasitə bağlıdır.

Ölkəmiz müstəqillik əldə etdikdən sonra uşaq hüquqlarının qorunması və onların sosial müdafiəsi məqsədi ilə bir sıra aktlar qəbul edilmişdir və ölkəmiz bu istiqamətdə qanunları tənzimləyən beynəlxalq müqavilələr imzalamışdır. Bunlardan ilk növbədə BMT-nin “uşaq hüquqlarının müdafiəsi haqqında” 21 iyul 1992-ci il Konvensiyasının adı çəkilməlidir. Həmçinin AR Prezidenti 2000-ci il 6-8 sentyabr tarixlərində BMT-nin Nyu-Yorkdakı Zirvə toplantısında Konvensiyanın uşaq alveri, uşaq fahişəliyi və uşaq pornoqrafiyası" və "silahlı münaqişələrdə uşaqların iştirakı məsələsi" adlı protokollarını imzalamışdır[55]. 1993-cü ildə isə Azərbaycan "uşaqların qorunması və inkişafı haqqında" Ümumi bəyannaməyə qoşulub. Bu istiqamətdə ölkəmizin imzaladığı beynəlxalq aktlar içərisində Nikah dövrü və 1996-cı ildə ölkəmiz tərəfindən qəbul edilən nigahların qeydə alınmasl haqqında Konvensiyanı göstərmək olar[55]. 2004-cü ildə ölkəmiz BƏT-in 182 saylı “uşaq əməyinin ən pis formalarının ləğv edilməsi haqqında” Konvensiyasına və onun 190 tövsiyyəsinə, eyni ildə isə “beynəlxalq övladlığa götürmə haqqında” Konvensiyasına qoşulub[55]. Bundan başqa, Azərbaycan 2006-cı il tarixində “təhsil sahəsində ayrı-seçkiliyin aradan qaldırılması haqqında” Konvensiyaya da qoşulmuşdur.

Azərbaycan uşaq hüquqları ilə bağlı aşağıdakı konvensiyalara qoşulmuşdur: Bütün əməkçi miqrantların və onların ailə üzvlərinin hüquqlarının müdafiəsi haqqında Beynəlxalq Konvensiya (11 yanvar 1999-cu il)[55]; 1993-cü il tarixli 33 saylı Haaqa Konvensiyası[55]; Uşaqların Müdafiəsi və Xarici övladlığa götürmə ilə bağlı Əməkdaşlıq (22 iyun 2004-cü il)[55]; Transmilli Mütəşəkkil Cinayətkarlığa Qarşı Birləşmiş Millətlər Təşkilatının Konvensiyasına əlavələr edən İnsanların, xüsusən də qadınların və uşaqların alverinin qarşısının alınması, qarşısının alınması və cəzalandırılması haqqında Protokol, 2000 (30 oktyabr 2003)[55]; Avropa Şurasının İnsan Alverinə Qarşı Mübarizə Konvensiyası (11 may 2010-cu il)[55]. Qeyd etmək lazımdır ki, Azərbaycanın tərəfdar çıxdığı beynəlxalq müqavilələr milli qanunvericiliyin tərkib hissəsini təşkil edir. Azərbaycanın milli qanunvericiliyi ilə respublikanın tərəfdar çıxdığı beynəlxalq müqavilələr arasında ziddiyyətlər olduqda, beynəlxalq müqavilələrin müddəaları milli qanunvericilikdən üstün tutulur. Üstəlik, bu qayda referendumla qəbul edilmiş Konstitusiyanın və qanunvericiliyin müddəalarına şamil edilmir. Beləliklə, Konstitusiyanın müddəaları və referendumla qəbul edilmiş qanunlar istisna olmaqla, Konvensiya milli qanunvericilikdən üstündür. Bundan əlavə, milli qanunvericilikdə, bir qayda olaraq, milli qanunvericilikdən üstün olan beynəlxalq müqavilələrin milli qanunvericiliklə tənzimlənən hüquq münasibətlərinə onlar arasında ziddiyyətlər yarandıqda birbaşa tətbiqini göstərən ayrıca müddəalar mövcuddur. Konvensiya milli qanunvericiliyin bir hissəsidir. Bundan əlavə, 1998-ci ildə Azərbaycanda respublika qanunvericiliyinin Konvensiyada müəyyən edilmiş prinsiplərə uyğunlaşdırılması məqsədilə “Uşaq hüquqları haqqında” qanun qəbul edilib[55].

Heydər Əliyev Fondunun prezidenti, Mehriban Əliyevanın təşəbbüsü ilə həyata keçirilən “Uşaq evləri və internat məktəblərinin inkişafı”, “Yeniləşən Azərbaycana yeni məktəb” proqramları və “Təhsilə dəstək” layihəsi ölkəmizdə uşaq və təhsil vəhdətini yeni səviyyəyə qaldırmışdır.

Azərbaycan respublikasında uşaq hüquqları ilk növbədə Dövlət Konsistusiyasında müdafiə olunur.

AR Konstitusiyasının “Ailə, uşaqlar və dövlət” adlanan 17-ci maddəsi dövlətin ailə və uşaq siyasətinin başlıca istiqamətlərini, eləcə də dövlətin bu sahədə üzərin götürdüyü öhdəliklərin konturlarını müəyyən edir. Həmin maddədə deyilir:

“I. Cəmiyyətin əsas özəyi kimi ailə dövlətin xüsusi himayəsindədir[3].

II. Uşaqların qayğısına qalmaq və onları tərbiyə etmək valideynlərin borcudur. Bu borcun yerinə yetirilməsinə dövlət nəzarət edir[3].

III. Valideynləri və ya qəyyumları olmayan, valideyn qayğısından məhrum olan uşaqlar dövlətin himayəsindədirlər[3].

IV. Uşaqları onların həyatına, sağlamlığına və ya mənəviyyatına təhlükə törədə bilən fəaliyyətə cəlb etmək qadağandır[3].

V. 15 yaşına çatmamış uşaqlar işə götürülə bilməzlər[3].

VI. Uşaq hüquqlarının həyata keçirilməsinə dövlət nəzarət edir”[3].

Bu gün Azərbaycanda uşaq hüquqlarının müdafiəsi sahəsində bir çox təşkilatlar fəaliyyət göstərirlər.

Bundan başqa, problemləri olan uşaqlara yardım etmək üçün bir neçə "qaynar xətt" fəaliyyət göstərir. Belə təşkilatlardan biri də "Azərbaycan Uşaq Qaynar Xətti"xidmətidir. "Azərbaycan Uşaq Qaynar Xətti "xidməti 18 fevral 2010-cu ildə Azərbaycan Respublikası Təhsil Nazirliyi ilə Azərbaycan QHT Alyansı arasında Uşaq Hüquqları üzrə əməkdaşlıq və onun Katibliyi funksiyasını yerinə yetirən "Ümidli Gələcək" Gənclər Təşkilatı" Azercell" teleşirkətinin əhəmiyyətli texniki və maliyyə dəstəyi, UNİCEF-in," Uşaqların xilası" beynəlxalq təşkilatlarının və "dünyaya baxış" beynəlxalq təşkilatlarının dəstəyi ilə yaradılıb: "Azərbaycan Respublikası Prezidentinin 2013-cü ilin iyun ayında imzaladığı sərəncama əsasən (sağlamlıq imkanları məhdud uşaqlara və sosial təhlükəli vəziyyətdə olan yetkinlik yaşına çatmayanlara sosial xidmət göstərilməsi sahəsində əlavə tədbirlər haqqında Azərbaycan Respublikasının Sərəncamı, 09 yanvar 2013-cü il), Azərbaycan Respublikası əmək və əhalinin Sosial Müdafiəsi Nazirliyinin maliyyə dəstəyi ilə" yetkinlik yaşına çatmayanların baxımsızlığının profilaktikası məqsədi ilə sosial-psixoloji xidmətlər "("Azərbaycan Uşaq Qaynar xətti") layihəsi çərçivəsində "Ümidli Gələcək" Gənclər Təşkilatına xidmət mərkəzi olan "Azərbaycan Uşaq Qaynar xətti"öz fəaliyyətini davam etdirir.

Xidmətin əsas məqsədi hər hansısa formada hüquqları pozulmuş uşağa və ya yeniyetməyə sosial-psixoloji, lazım gələrsə hüquqi yardımın göstərilməsidir. Eyni zamanda xidmət uşağın probleminin həll edilməsi istiqamətində məsləhət vermək və yaxud da ki, uşağın lazımı müəssisələrə və orqanlara yönləndirilməsini həyata keçirir. Qeyd edim ki, xidmət tam ödənişsiz şəkildə işləyir. Xidmətin ən əsas və vacib prinsipi məxfilik hesab olunur. Xəttə daxil olan bütün məlumatlar gizlin şəkildə saxlanılır. Yalnız bunun üçün ehtiyac yarandıqda, problemin həlli bunu tələb etdikdə və müraciət edən buna razılıq verdikdə, onun barəsində məlumat lazım olan təşkilat və şəxslərə ötürülə bilər. Xəttə daxil olan psixoloji müraciətlərin böyük əksəriyyətini valideyn və övlad arasındakı münasibətlərin qeyri adekvatlığı, ailədaxili münaqişələr və konfliktlər, yeniyetməlik dövründə meydana çıxan narahatlıqlar, imtahan zamanı yaranan stress, ünsiyyət çatışmazlığı, aqressiv davranış və s. kimi problemlər təşkil edir[50]. Hüquqi istiqamətdə daxil olman müraciətlərin isə daha çox hissəsini nigahın sonlandırılması, boşanmadan sonra alimentin alınması, doğum haqqında şəhadətnamənin və yaxud şəxsiyyət vəsiqəsinin alınması, eyni zamanda uşaqla ünsiyyətdə hüququ kimi problemlər təşkil edir. Mərkəzə zorakılığa məruz qalan uşaqlarla bağlı müraciət daxil olduqda, problem araşdırılaraq Ümidli Gələcək Gənclər Təşkilatının xidmət mərkəzi olan Zorakılığa Məruz Qalmış Uşaq və Gənclər üçün Sosial Reabilitasiya Mərkəzinə yönləndirilir[50]. Mərkəzdə gərəkli olan psixoloji, sosial və hüquqi istiqamətlərdə yardımlar həyata keçirilir. Uşaqlarda mənfi sosial vərdişlər, çətin tərbiyə olunma halları, deviant davranış müşahidə olunduqda Ümidli Gələcək Gənclər Təşkilatının digər xidmət mərkəzi olan Baxımsız və Hüquq Pozuntusu Törədən Uşaqların Sosial Reabilitasiyası və Sosial Hüquqi Xidmətin Təşkili Mərkəzinə yönləndirilir. Azərbaycan Uşaq Qaynar Xətt” xidməti dövlət orqanları və ödənişsiz fəaliyyət göstərən qeyri-hökümət təşkilatları ilə əməkdaşlıq edir[50].

Ümidli Gələcək Gənclər Təşkilatının xidmət mərkəzi olan Zorakılığa Məruz Qalmış Uşaq və Gənclər üçün Sosial Reabilitasiya Mərkəzində zorakılıq qurbanı olmuş uşaqlar və yeniyetmələr üçün sığınacaq fəaliyyət göstərir.

“Ümidli Gələcək Gənclər Təşkilatı” fəaliyyət müddəti ərzində bir çox layihələr həyata keçirmişdir. Bu layihələr sırasında adını çəkmək olar: Baxımsız və Hüquq Pozuntusu Törədən Uşaqların Sosial Reabilitasiyası və Sosial Hüquqi Xidmətin Təşkili Mərkəzinin təşkili[50]; Uşaq Hüquqları Klinikasının təşkili[50]; Sosial Təhlükəli Vəziyyətdə olan Zorakılığa Məruz Qalmış və Cinayətin Qurbanı olan Uşaqların Sosial Reabilitasiyası Mərkəzinin yaradılması[50]; Uşaq Sosial və Maliyyə Təhsili layihəsi[50]; Şən İdman Avtobusu layihəsi; İnsan alverinə və erkən nikaha qarşi mübarizə layihəsi.valideynlərə xidmət haqqında məlumat verilmiş və maarifləndirici bukletlər paylanılıb.

Onu da qeyd etmək istərdim ki, Bakı Metropoliteninin dəstəyi ilə 2012-ci ildən etibarən Bakı Metropoliteninin vaqonlarında, Azərbaycan Respublikası Nəqliyyat Nazirliyinin dəstəyi ilə 2013-cü ildən etibarən isə Bakı şəhəri üzrə hərəkət edən marşrutlarda “qaynar xətt”ə məxsus plakatların yerləşdirilməsi həyata keçirilmiş və hal-hazırda da davam etməkdədir”[50]. "Azərbaycan Uşaq Qaynar Xətt" xidməti 2016-cı ildə həyata keçirdiyi layihələrlə də diqqət çəkib. Bakıxanov qəsəbəsi 252 və 96 nömrəli məktəbdə maarifləndirmə görüşündə, Beynəlxalq TİSA məktəbinin Xeyriyyə Yarmarkasında, Yasamal rayonu 173 nömrəli məktəbin rəhbərliyi tərəfindən təşkil edilmiş "Narkomaniya və QİÇS-ə qarşı mübarizə" adlı tədbirində iştirak etməklə "Uşaq Qaynar Xətt"i uşaqlara dəstək olub[50].

Fəaliyyət göstərdiyi 11 ildən artıq müddət ərzində xidmətə 53 mindən artıq müraciət daxil olmuşdur. Əgər xidmətin 2021-ci ilə olan hesabatına nəzər yetirsək görə bilərik ki, bu il ərzində 53 minə yaxın zəng edilib[50]. Bunlardan 1471-i təhsil, 1036-sı hüquqi, 822 psixoloji, 606 səhiyyə, 501-i sosial və digər məsələlərlə əlaqədar olub[50]. Həmçinin ailə daxili psixoloji və fiziki zorakılıq faktları ilə bağlı xəttə 414 müraciət daxil olmuşdur. Bütün bu müraciətlərin araşdırılması və problemlərin həll edilməsi üçün yönləndirmə məqsədiylə mərkəz tərəfindən 364 məktub unvanlanıb[50]. Müraciətlərin qiymətləndirilməsi və aydınlaşdırılması məqsədi ilə 81 ailə mərkəzə dəvət edilmiş və onların uşaqları ilə 263 sosial-psixoloji iş aparılmışdır. Bir sıra ailələrə və məktəblərə təcili və təxirəsalınmaz səfərlər həyata keçirilmişdir. Ötən il ərzində mərkəzin marifləndirmə tədbirlərinə 1500-dən çox uşaq qoşulub[50].

Qeyd etmək istərdim ki, xidmətə müraciət edə biləcək əhatə dairəsi təkcə Bakı şəhəri və ətraf rayonları ilə yekunlaşmır. Bu dairəyə eyni zamanda Türkiyə, Rusiya, Ukrayna, Gürcüstan, Dağıstan, Cənubi Koreya, Avstriya, Şimali Kipr və Qazaxıstan da daxildir[50]. “Uşaq Qaynar xətti”nə 24 saat xidmət göstərən 116111 qısa nömrəsi,  +994 50 680 22 80, +994 51 580 22 80, +994 51 880 11 80, +994 51 880 22 80 mobil nömrələri, ushaqqaynarxetti@gmail.com elektron poçtu, “Feysbuk” və “İnstaqram” sosial şəbəkələri, mərkəzin saytındakı canlı çat və “uşaqqaynarxetti” mobil əlavəsi vasitəsilə müraciət etmək olar[50].

Uşaq Qaynar Xətt” 2010-cu ildən Beynəlxalq Uşaq Qaynar Xətləri qlobal şəbəkəsinin üzvüdür. Bu şəbəkəyə 143 ölkədən OLAN 178 uşaq qaynar xətt xidməti daxildir[50]. Beynəlxalq “Uşaq Qaynar Xətləri” təşkilatının hesabatına əsasən, qaynar xətlərə edilən zənglərin sayı hər il orta hesabla 5 faiz artır[50].

Mən zənglərin səbəblərinə nəzər yetirəndə belə qərara gəldim ki, baş verən anlaşılmazlıqların əsas səbəbi valideynlərin, valideynlik sahəsində marifləndirilmə səviyyəsinin az olmasıdır. Xoşbəxtlik ondadır ki, müasir dövrümüzdə uşaqlar öz hüquqları haqqında yavaş-yavaş danışmağa başlayırlar. Təbi ki, kimsə deyə bilər ki, əvvəllər belə hallar niyə yox idi və müasir dövrümüz, “Avropa mentaliteti” bizim cəmiyyətimizi korlayıb. Uşağın hüququnun tapdalanmasını isə, sadəcə “belə də də olmalıdır, dədə-babadan belədir” deyə şərh edənlər də var. Əslində olansa budur ki, uşaq zorakılığı faiz baxımından artmamış, hətta mən deyərdim ki, azalmışdır. Çünki hələ yarım əsr əvvəl dövlətin hərtərəfli olaraq “hüquqlar” ilə təmin etdiyi bu uşaqların hüquqları sadəcə vərəq üzərində yazılmış, necə deyərlər, “şeytan əməli” idi. Çünki valideyn müqəddəsdir və onun hər bir hərəkəti qəbul ediləndir. Uşağın isə ağzını açması mədəniyyətsizlik, xoş görünməyən bir şey idi. Nə xoş ki, az da olsa cəmiyyətimiz yavaş-yavaş bu düşüncədən çıxmağa başlayır. Əsas da ki, müasir gənc valideynlərimiz uşağın hər hansısa formada da olsa səxşiyyət olduğunu anlayır və əslində “hər şeyi bilən bir dahi” olmadıqlarını başa düşürlər və az da olsa bu sahədə mariflənməyə, uşaqlarını düzgün tərbiyyə etməyə çalışırlar. Nə yaxşıdı bu düzgün tərbiyə, uşağın üzünə “şapalaq” vurmağı özündə ehtiva eləmir. Ümumiyyətlə anlayış onların leksikonunda yoxdur. Mənim firkimcə ümumiyyətlə bütün insan cəmiyyətinin əsas dayağı ayrı-ayrı fərdlər deyil, ayrı-ayrı ailələrdir və bu ailələrin isə əsas dayağı sadəcə uşaqları yaradan yox, valideynliyi bacaran, maarifli insanlardır. Bizdən əvvəlki nəsil nə qədər də desələr ki, “bizim vaxtımızda hamı xoşbəxt idi. Ailələr dağılmır, uşaqlar yetim qalmırdı”, bu heç vaxt həqiqəti əks etdirməyəcək. Bəli görünən tərəf dağılmayan ailə idi. Amma o ailələrin daxilinə nəzər yetirək. Ərinin hər mənəvi hüquq pozuntusuna, təki uşaqlarım yetim qalmasın deyə dözən qadınlar, hər səhvi nəticəsində təpik altına salınan uşaqlar. Fikrimcə belə ailələrin ikisinin mövcudluğundansa, dağılmış minlərlə ailə daha yaxşıdır. Çünki əsas olan ailələrin çoxluğu yox, xoşbəxt fərdlərin çoxluğudur. Daha əvvəllər hansısa faktın azlığı, o faktın baş vermə səbəbinin yoxluğu demək deyil. Sadəcə insanlar öz hüquqları barəsində danışmağa qorxurdular. Çünki bütün dövrlərin fikrimcə, ən yaralı yeri olan mentalitet bunu tələb edirdi. Bu gün baş verənlər və hər şeyin açıq aydın göz qabağında olması, əslində mentalitet fanatlarının dediyi kimi Avropanın təsiri deyil, sadəcə cəmiyyətimizin əsl iç üzüdür. Kişilərin qadın hüquqlarını tapdalaması, valideynlərin öz uşaqlarının hüquqlarını tapdalaması, bütövlükdə insan hüquqlarının tapdalanması – bunlar əslində cəmiyyətimin həqiqi üzüdür, bu cəmiyyətin tarix boyu mentalitet adlanan qaydalar toplusu vasitəsilə ört basdır eləməyə çalışdığı həqiqi üzü. Məncə burada dövrü günahlandırmaq əvəzinə, əslində həqiqi problemin nədə olması barəsində düşünmək lazımdır. Bu sözümü mən dəfələrcə təkrar edəcəm dissertasiyamın vərəqlərində. Nə qədər ki, biz özümüzə qoyduğumuz mənasız həddlər toplusundan canımızı qutarıb mentalitet kitabını qırağa atıb azad cəmiyyətin hüquqlar toplusuna nəzər yetirməyəcəyik o zamana kimi bizim danışdığımız hüquqlar bir məna kəsb etməyib vərəqlər üzərində yazılmış nağıl olaraq qalacaq. Özü də ki, heç kimin bilmədiyi və niyəsə özünə maraqlı olmadığı üçün heç kim tərəfindən oxunmayan nağıl kimi.

Təəssüflə qeyd etmək lazımdır ki, bu gün ölkəmizdə baxımsız və sosial təhlükəli olan bir çox uşaq yaşayır və onların sayı müxtəlif bölgələrdən olan iki savadsız və düşüncəsiz əks cinslərin bir-biri ilə qarşılaşması və cəmiyyət üçün saatlı bomba olan bu uşaqların ortaya atılması nəticəsinda daha da artır. Bəlkə də mən burda oturub uşaqların hüquqlarının müdafiə metodları haqqında nəsə yazdığım zamanda, mənim qorumalı olduğum bu uşaqlar ya cinayət törədirlər, ya da cinayət qurbanı olurlar. Mənsə sadəcə yazıram. Sözlərim çox kəskin görünə bilər. Amma bu həqiqətdir ki, biz hamımız sadəcə olaraq ya yazırıq, ya da danışırıq, amma ciddi tədbirlər görməyə və kütləvi əməliyyatlar aparmağa heç kimin hünəri çatmır.

Bu gün, Azərbaycanın aran bölgəsində yerləşən Şirvan şəhərində də belə uşaqlar yaşayır. Onlar arasında zorakılıq, istismar kimi halların qurbanları və cinayət əməlləri törətmiş yeniyetmələr vardır. 2019-cu ildən başlayaraq Avropa İttifaqının maliyyə dəstəyi ilə Əmək və Əhalinin Sosial Müdafiəsi Nazirliyi və yerli tərəfdaş QHT Gənclər üçün Təhsil Mərkəzi ilə birgə əməkdaşlıqla Şirvan şəhərində Azərbaycanda bu qruplara daxil olan uşaqlar üçün icma və ailə əsaslı inteqrasiya olunmuş sosial xidmətlərin inkişaf etdirilməsi proqramı həyata keçirilir. Yenə də Avropa İttifaqının dəstəyi ilə. Yenə də bəyənmədiyimiz Avropanın. Hazırda mərkəzin psixoloji xidmətlərindən 167 uşaq və pedaqoji xidmətlərindən isə 111 uşaq faydalanır.

Dünyada uşaqlarla bağlı ən böyük problemlərdən biri də uşaq zorakılığıdır. Ümumdünya Səhiyyə Təşkilatının verdiyi hesabata görə, dünyada hər il 1 milyon 500 min uşaq zorakılığa məruz qalır. Avropa Şurasının Azərbaycandakı ofisinin rəhbəri Konstantin Yerokostopulos Milli Məclisdə "Uşaqlara qarşı zorakılıqla mübarizə" mövzusunda keçirilən "dəyirmi masa"dakı hesabat məruzəsində bəyan etdi ki, bu gün dünyada hər beş uşaqdan biri cinsi istismarın qurbanı olur[52]. Kampaniyanı keçirməkdə də məqsəd məsum və gücsüz körpələri zorakılığın hər bir formasından xilas etməkdir. Və bu ancaq ölkə hökumətləri və vətandaş cəmiyyətlərinin, eyni zamanda siyasi və sosial qüvvələrin birgə fəaliyyəti nəticəsində mümkün olur.

Ölkəmiz insan hüquqlarının tərkib hissəsi olan uşaq hüquqlarının qorunması ilə bağlı 2002-ci ildə Yakohama, 2005-ci ildə isə Lyublyana öhdəliklərini dəstəkləyib[52]. 2004-cü ildə isə Azərbaycan rəsmi olaraq azyaşlı uşaqların vəziyyəti və uşaq hüquqları üzrə Beynəlxalq Konvensiyanın icrası ilə bağlı BMT-nin Uşaq Hüquqları Komitəsinə hesabat təqdim etmişdir[52].

Məlumdur ki, ev-ailə mühiti balacalar üçün ən doğma, təbii və sevimli yerdir. Təəssüf ki, son vaxtlar baş verən bir neçə hadisə, o cümlədən statistik məlumatlar söyləyir ki, sən demə, ev-ailə bütün uşaqların sevimli məkanı deyilmiş. Doğrudur, valideynlərin öz uşaqlarını tərbiyə etmək, onlara təhsil vermək, qidası, səhhəti ilə məşğul olmaq funksiyaları var. Bəzən onlar vəzifələrindən sui-istifadə edərək uşaqları döyür, təhqir edir, müxtəlif cəza növü tətbiq edir (qaranlıq otaqda saxlamaq, əllərinin üstünü yandırmaq, kəndirlə çarpayıya bağlamaq kimi və s.), fiziki və psixi təzyiq altında saxlayırlar. Bəzən də özlərinə haqq qazandırırlar ki, uşağın gələcək tərbiyəsi üçün bu vacibdir, yoxsa böyüyəndə yolunu azar. Uşaqlar da onalara qarşı olan zorakılığa etiraz etməyə və haradasa danışmağa qorxurlar. Məktəb əslində uşaqların şüurunda təhlükəsiz və onlar üçün inam yeri kimi möhkəmlənməlidir. Məktəbləki nizam qaydaları uşaqların ləyaqətinə və hələ ki, formalaşmaqda olan “məni”inə hörmət prinsipi əsasında qurulmalıdır. Digər şagirdlərin arasında müəllim tərəfindən döyülmüş və ya təhqir edilmiş şagirddə kin formalaşır və o uşaq heyfini çıxmaq üçün fürsət axtarır. Eyni zamanda da uşaqda həmin müəllimin fənninə qarşı nifrət yaranır və bəzən bu nifrət ümumiyyətlə təhsil almağa istiqamətlənir. Nəticədə həmin uşaq bivec uşaqlara qoşulur və gününü boş-boşuna keçirir. Ele bu vaxt da pis verdişlərə aludə olurlar. Bu tip cəza tədbirləri tədbiq edən müəllimlər başa düşməlidirlər ki, zorakılıq qorxu gətirir və tərbiyyə etmək əvəzinə onu mənəvi olaraq sindırır və çox vaxt həmin müəllimin tərbiyyə edərkən çevrilməsini istəmədiyi adama çevrilirlər. Bu da uşaqlıqdan onlarda qəddarlıq hissinin yaranmasına səbəb olur.

Bu dövrümüzün ən yaralı problemlərindən biri də artıq uzun müddətdir ki, ard-arda baş verən uşaq intiharlarıdır. Artıq bir neçə müddətdir ki, Azərbaycanda azyaşlı uşaqların intihar etməsi ilə bağlı mətbuatda məlumatlarla tez-tez rastlaşırıq. Bütün bunlara səbəb kimi intihara əl atan uşaqların ailələrinin sosial və ya maddi vəziyyətinin aşağı olması göstərilsə də, lakin baş verən intiharların çoxu heç də bununla bağlı olmur. İntihar edən uşaqların çoxunun yaşı (hətta 5 yaşında) həddindən artıq azdır. Belə olan halda bütün baş verən hadisələr biz böyükləri bir qədər dərindən düşünməyə vadar etməlidir. Ümumiyyətlə, azyaşlı uşaqları intihar etməyə sövq edən nədir? Çünki məlum olduğu kimi, bu yaxınlarda intihar edən uşaqlardan ən kiçiyinin 5 yaşı olub. Bu yaş həddində olan uşaqlar heç vaxt ailəsinin sosial və ya maddi vəziyyətinin necə olduğunu dərk edə bilməzlər. Uşaqları bu addımı atmağa nə vadar edə bilər? Hazırda ölkədə azyaşlı uşaqların intihara belə asanlıqla əl atmaları çox dəhşətli bir vəziyyətdir.

Mən bu məsələnin dərinliklərinə getmək istədim və intihar edən uşaqların yaş kateqoriyasında (8-15) olan uşaqların arasında kiçik bir soğru keçirmək qərarına gəldim. Təbii ki, sorğu dairəsi dissertasiyanın sonunda qeyd eləyəcəyim sorğunun dairəsi kimi geniş deyil. Amma bu sorğu da mənə müəyyən nəticələrə gəlməyə imkan verdi. Cavablar arasında müxtəlif və maraqlı cavablar var idi. Məsələn 13 yaşlı bir qız uşağının cavabına əasaən danışsaq, onun fikrincə, Azərbaycanda yerindən (şəhər, rayon və ya kənd) asılı olmayaraq qız uşaqlarının əksəriyyəti öz həyatından razı deyil. O öz evində qardaşı ilə münasibətin başqa, onunla isə münasibətin başqa olduğunu qeyd edirdi. Və onun qardaşnın ürəyi istədiyi hər şeyi etməyə icazəsi olduğunu qeyd edir, onun isə bütün ömrü boyu öz valideynlərinə özünü bəyəndirməli olduğunu qeyd edirdi. Onun verdiyi cavabın son hissəsi məni daha çox narahat elədi və məndə belə bir sual yaratdı: “Yəni rəhmətlik Cəlil Məmmədquluzadənin vaxtından doğurdan da heç nə dəyişməyib?”. Cavabın son hissəsi belə idi: “Əlimdə kitab gördüklərində, güya oxusan nə olacaq ki, dur get evin işlərini gör. Sənin oxumağın bizə çox elə lazımdı, evin işi-gücü tökülür. Amma heç vaxt kitaba yaxın getməyən qardaşıma isə kitaba toxunması üçün yalvarırlar. Bu ayrı-seçkiliyi görəndə özümü öldürmək istəyirəm. Onsuz da onlara maraqlı deyiləm. Güya ölsəm neyləyəcəklər ki?”

Bu cavabı hansısa formada şərh etməyəcəm. Sadəcə həll yolu olaraq təklif verəcəm. Qız uşaqlarını süpürgə kimi böyüdənlərə, qətl cinayətinə yaxın cinayət işinin açılması. Çünki bu hal faktiki olaraq bir uşağın yaşıyarkən öldürülməsi deməkdir. ABŞ ilə bağlı araşdırmamda belə bir ifadə ilə qarşılaşmışdım. Uşaqların azadlıq hüququnun tapdalanması faktını xəbər etməyən insanların özlərinə belə cinayət açıla bilər. Bu qanunun bizdə tədbiq edilməsi fikrimcə sadəcə mütləqdir və bunun başqa yolu yoxdur. Bəzən yenə də köhnə nəslin nümayəndələri deyə bilərlər ki, “nə olacaq ki, bir işin qulpundan tutsun da.” İlk növbədə bunu qeyd etmək istəyirəm ki, bir işin qulpundan tutmaq, bütün günü işlədilmək demək deyil. Eyni zamanda da uşağın ailəyə dəstəyi ancaq onun ayaq üstə dayanmağı öyrənməsindən və iş tapmasından sonra olmalıdır. Bax bu zaman valideyn öz borcunu uşağından tələb edə bilər. Fikrimcə, qalan bütün hallarda valideynin uşağın istəyi əksinə olaraq ondan nəsə xahiş etməsi düzgün deyil. Çünki uşaqlar özləri istədiklərinə görə deyil, validyenləri istədiklərinə görə dünyaya gəliblər və özləri də sizin kimi, nəyisə istəyə və ya istəməyə bilər və bu gün oturub televizora baxan uşağın əlinə süpürgə verib “get filan şeyi elə, bütün günü key olmuşan televizorun qabağında” deyilməsi absurddur. Çünki bu uşaqlıq illəri geri dönməyəcək və bu günün sabahı onun bu televizora baxmaq üçün vaxtı olmaya bilər. Uşaqlara öz uşaqlıqlarını yaşamağa imkan vermək, qiz uşaqlarını isə gələcəkdə, kiminsə “arvadı” və ya kiminsə “gəlini” kimi hazırlamaq əvəzinə, ona “ay qız əlindən bir iş gəlmir, biyabır edərsən məni el aləmin içində” demək əvəzinə, onu onsuz da bədbəxt olan cəmiyyətimiz üçün normal insan olaraq yetişdirmək lazımdır. Bütün oğlanlar usta olmadığı kimi, bütün qızlar da evdar qadın deyil. Bunu sadə fikri cəmiyyətimizin başına lazım gələrsə güc tədbiq etməklə soxmaq lazımdır.

Digər müsahibim hələ 8-ci sinifdə oxumasına baxmayaraq ailəsi tərəfindən özündən 13 yaş böyük olan qohumuna nişanlanıb. Onun sözlərinə görə, təzə nişan taxılan vaxtlarda bir neçə dəfə özünü öldürməyi düşünsə də, bunu bacara bilməyib. Daim təkrarlanan fikirlərdən əlavə yenə də qəribə bir fikirlə qarşılaşdım. Qız dediyinə görə o öz valideynlərinə heç olmasa son zəngi keçirməsinə qədər yalvardığını qeyd edir. Normal olaraq hər bir uşaq bu günü səbrsizliklər gözləyir. Amma valideynlərin verdiyi cavab məni müəyyən qədər güldürdü və “bu qədər də zərərverici məqluqat olmaz da” deməyə məcbur elədi. “Oğlanın yaşı keçir, oturub sənin məktəbi qutarmağını gözləməyəcək ki.” Yəni demək istəyirlər ki, hansısa nə olduğu bəlli olmayan oğlan, onların qızından daha vacibdir. Ən acınacaqlısı da budur ki, sabah bu qız uşağı intihar edərsə, cəmiyyətimizin başı boş və savadsız kütlələri öz qara kapişonlarının arxasında oturub hərəsi bir ağızdan mentalitedən dəm vuracaq. “Yaxşı qız deyildi” deyəcək. Hər boş beyindən bir fikir çıxacaq və heç kim bu valideynin boğazından yapışmayacaq ki, “əsl qatil sənsən!”. Hərdən insanlar hansısa vəziyyəti dərk etmək istədiklərində özlərini həmin vəziyyətdə olanların yerinə qoyurlar. Hərdən özümü iyrənsəm belə bu tip valideynlərin yerinə qoyuram. Valideyn deyiləm diyə bu hal mənə çətin gəlir. Amma bir qardaş kimi düşündüyümdə, heç vaxt imkan verməzdim ki, kimsə mənim bacıma və ya qızıma “yaşım gedir, səni gözləməyəcəm ki” desin. Maraqlısı ondadır ki, bu mövcud şərait mübarizə əzmini də sındırır. Çünki bu baş verənlər tək-tük hadisələr deyil. Qızın “sonra gördüm ki, bu yaşda evlənən təkcə mən deyiləm” deməsi bunu bir fakt kimi göstərir ki, kimsə, özü də hüquqi cəhətdən güclü olan kimsə, kütləvi bil reyd təşkil eləməsə və bu tip valideynlər, hətta həmin hüquqları pozan uşaqların istəkərinə zidd olaraq belə məcburi şəkildə cinayət məsuliyyətinə cəlb etməsə və şikayət edilənlər, “sadəcə ailə münaqişəsidir” başlığı altında evə buraxılmağa davam eləsə, bu problem heç vaxt, sözlərimin altından qalın bir xətt çəkirəm, “heç vaxt” həll edilməyəcək.

Respondentlər arasında təbii ki, ancaq qızlar yox idi. Lakin düzünü desəm oğlanların problemləri mənə o qədər də ciddi problemlər kimi gəlmədi. Çünki yaşla əlaqədar depressiv hallardan irəli gələn valideynlərlə anlaşılmazlıq halları kimi qiymətləndirdim mən bunu. Bu yaşlarda uşaqlar özlərinin hər şeyi hamıdan çox bildiyini düşünür və dünyanın onları başa düşmədiyini qeyd edirlər. Məncə qız uşaqlarından çox bu yaşlarda oğlan uşaqları daha təhlükəli olurlar, çünki niyəsə müəyyən yaşda hansısa həyat yolunda nəysə tərs gedən bu oğlanların hamısının son nöqtəsi eyni olur. “Avara qaqaş”. Və bu muhit bu uşaqdan öz istədiyi varlığa çevrilməsini tələb edir. Məncə bu yola doğru gedən uşaqlarla münasibətdə valideynlər ehtiyyatlı olmalı və öz “valideynliklərini” sübut eləmək əvəzinə uşaqları ilə ünsiyyət qurmağa çalışmalıdılar. Ancaq məsləhət görərdim ki, bu zaman özünü ağıllı aparmaq əvəzinə mütəxəssizə müraciət etmək lazımdır. Sorğu müddətində oğlan uşaqların birinin valideyni ilə də ünsiyyətdə oldum. Valideynin mənə dediyi şeylər arasında belə sözlər var idi: “Atası bütün günü danlayır, bu “təhqir edir uşağı” başa düşmür ki, düşmür.” Yəni onsuz da anormal psixoloji durumda olan uşağı təhqir etmək düzgündü? Və yaxudda ki, onu necə deyərlər danlamaq? Valideynlər anlamalıdırlar ki, bu halda olan uşağı danlamaqla ancaq özünə düşmən etmək mümkündür. Mən mütəxəssizə müraciət etmək barəsində deyəndə isə, “ay bala nə danışırsan, məndə o qədər pul hardandı?” Hələ atası da əlavə eləmişdi ki, “bu mütəxəssizlər hamısı moşenniklərdir.” Birinci cavab məncə çox gülüncdür. Sual yaranır ki, uşağını tam təmin etməyə pulun yoxdursa, onu niyə dünyaya gətirirsən? Biz qərb cəmiyyətini bu “uşaqsız həyat” tendensiyasını qınayırıq. Amma məncə belə də olmalıdır. Məncə valideynlər ancaq valideyn olmağa hazır olduqlarında və əllərində bu uşaqları tam təmin etməyə kifayət qədər vəsait olduqdan sonra uşaq dünyaya gətirməlidilər. Mən dəfələrcə görmüşəm ki, ailənin maddi vəziyəti ağır, evlərində isə 4-5 uşaq var. Valideynlər isə “Allah verib” deyərək bir uşağın məsuliyyətini digər özündən böyük uşağın üzərinə ataraq yaşayırlar. Bu sözün həqiqi mənasında məni qıcıqlandırır. “Allah ruzusunu verəcək” ideologiyası ilə yaşamaq lazım deyil. O ki, qaldı ikinci məsələyə “onlar moşenniklərdir!”. Bunun səbəbini mən faktiki savadsızlıqda görürəm. Həm valideynlərin, onların ətrafındakıların, həm dəki, digər bəzi mütəxəssizlərin. Çünki bir mütəxəssiz həqiqətən dələduz olur və ondan başlayaraq hər kəs, bu insanların dələduz olduğunu düşünür. Amma mən düşünürəm ki, bu sözün əslində real əsası yoxdur. Çünki heç inanmıram ki, bu valideyn nə vaxtsa bir sosial işçi və ya sosial xidmətçi görüb. Sadəcə başqaları kimi o da “boş-boş” danışır.

Bu məsələlərlə əlaqədar, ailə sosial işçisi instutunun inkişaf etdirilməsini təklif edərdim. Amma mən sosial mövzularda məcburiyyət prinsipini tərəfdarıyam. Ona görə də bu sosial işçisi ailələrin könüllü razılığı ilə deyil, məcburi şəkildə ailə ilə işləməlidir.

Məndə həmişə televizyalarda həyata keçirilən və ya hansısa konfransa professorların bir yerə yığışıb keçirdiyi marifləndirmə tədbirləri gülünc gəlib. Çünki əgər hansısa professor və ya mütəxəssiz çıxıb tədbirdə çıxış edirsə, orda iştirak edən uşaq evə qayıdanda öz atasının üzünü gördüyü anda o mütəxəssizin dediklərini və ya televizorda danışan “dahini” tez unudur. Çünki valideynin bu deyilənlər vecinə deyil, o heç qulaq da asmayacaq deyilənlərə, heç o konfransda iştirak da eləməyəcək. Amma gəlin razılaşaq ki, uşaq dünyaya gəldiyi andan 18 yaşınaq kimi xüsusi mütəxəssizin nəzarəti altında olarsa, təbii ki, bunu onu bezdirmədən edərək və valideyn hansısa alimin telefon zəngi ilə deyil, paqonlu polisin çağırışı ilə konfransa və ya tədbirə dəvət edilərsə, bu artıq başqa söhbət olacaq.

Uşaq birdən-birə intihar etməyə qərar vermir. Onların psixoloji durumu tədricən intihar vəziyyətinə gətirib çıxarır. Bəzən valideynlər deyirlər ki, mən hiss edirdim ki, uşaq özünə qapanıb, hərəkətlərində qəribəlik var idi. Valideynlər bu halı aşkar edən kimi mütəxəssislərə müraciət etməlidirlər. Vaxtında müraciət olunarsa, intiharların qarşısını almaq mümkündür. Müəllimlər, məktəb psixoloqları da uşaqlara qarşı diqqətli olmalıdırlar.

Uşaq intiharlarını araşdıran zaman belə bir fakt da qarşıma çıxdı ki, baş verən hal uşağın özünü öldürmək istəməsi nəticəsində baş vermir. Çünki onların ölümdən qabaq dediklərinə, yazışmalarına baxarkən bir sıra hadisələrdə intihar özünütəstiq formasıdır. Və uşaq intihar edərkən özünü öldürmək yox, bir varlıq kimi özünün mövcudluğunu sübut etmək istəyir. Əlbəttə ki, agər valideyn uşağını hər şeyə görə danlayarsa, onu görməzdən gələrsə, onun yox, valideynin düşüncəsini önə qoyarsa, özündən 13 yaş böyük adamla nişanlayarsa, süpürgə kimi böyüdülərsə, özünütəstiq istəyi normaldır.


Mən Elina Haciyeva hadisəsindən tutmuş, daha sonra və daha əvvəl baş verən intihar hadisələri haqqında vərəqlərlə yaza bilərəm. Amma mən yazmaq yox, hərəkət etmək tərəfdarıyam və bu barədə əminəm kimi məndən əvvəl də yazanlar olub, məndən sonra da yazanlar olacaq. Amma problem yazmaqla heç vaxt həll olan deyil. Zarafat deyil mən artıq 17 ilə yaxındır ki, təhsil alıram və düşünürəm ki, nələrsə barədə fikir yürütmək kimi hüququm və təcrübəm var. Valideynlər haqqında nə düşündüyümü və onların əsas uşaq tərbiyyəçisi olduğu fikrini mən bundan yuxarıda da qeyd eləmişəm və sonda da qeyd edəcəm. Amma “sonuncu yardım” adlandırdığım başqa bir qrup da var. Məktəb psixoloqları. Məncə ölkəmizdə məktəb pxisoloqu institunun bərbad vəziyyətdə olduğunu hamı bilir və bu inkar edilməz faktdır. Psixoloqlar niyəsə fikirləşirlər ki, uşaqlara “gözümü yum və xəyal et” deməklə psixoloqluq edirlər. Ya da oturub suallar verməklə nə isə həll edirlər. Ümumiyyətlə məndən soruşulsa, mən məktəblərdə psixoloqların əvəzinə sosial işçilərin fəaliyyət göstərməsini istərdim və bu sosial işçilərin hüquqi baxımdan geniş səlahiyyətlərə sahib olması lazımdır. Çünki psixoloq problemi öyrəndikdən sonra (əgər “gözünü yum və xəyal et” deməkdən baş aça bilsə) əvvəlcə uşağa psixoloji dəstək verməyə çalışır və ya böyük bir dövrə vuraraq mühafizə orqanlarına müraciət edir. Amma əgər məktəbin öz mühafizə orqanı olarsa, sosial işçidə dərhal onları işə sala bilərsə lazım gəldikdə, o zaman problem daha tez həll yoluna düşə bilər. Deyə bilrəsiz ki, hər məktəbə polis qoymaq olmaz. Mən də deyirəm ki, olar. Bu barədə uzun-uzadı danışmayacam və sadəcə deyəcəm ki, ölkəmizdə hər məktəbdə fəaliyyət göstərəcək sayda polis var və daha artıq sayda. Lap əgər yoxdursa, o zaman sosial polis adlanan ixtisas formalaşdırsınlar və bu sahədə fəaliyyət göstərsin. Bu çox sadədir. Sadəcə, başımız o qədər başqa şeylərə qarışıb ki, heç kimin məktəbdəki uşaq maraqlandırmır. İntihar olanda isə hamı “a... niyə özünü öldürdü ki?” deyir. Bəzən məndən soruşurlar bəs müəllimlər. Bəli müəllim uşağa dəstək olmalıdır, ona yol göstərməlidir. (Yol göstərməlidir - amma o yola məcbur eləməməlidir). Amma uşağın problemini həll etmək onun öhdəliyi deyil. Niyəsə bizlər onlardan tələb edirik və bir şey olan kimi müəllimi günahlandırırıq. Müəllim universitetdə psixologiya fənni keçmiş ola bilər. Amma məsələn, ədəbiyyat müəllimi, psixoloq olmağa məcbur deyil. Kiminsə onlardan bu fəaliyyəti tələb etmək hüququ yoxdur. Doğrudur, onlar, lazım gəldikdə dərhal psixoloqa xəbər verməli, mühafizə orqanları ilə əlaqə saxlamalıdır. Amma ancaq bu qədər. Müəllimlərin psixoloq olduğu dövrlər geridə qaldı. Axı hər sahə üzrə müəllimlik ayrı, psixologiya və sosial iş ixtisasları isə ayrıdır. Onları boş-boşuna ayırmayıblar.


**II FƏSİL. Uşaqların sosial müdafiəsi və Azərbaycan**

### 2.2. Gənc validyenlərin uşaq hüquqları barəsində məlumatlılıq səviyyəsi başlığı altında keçirilən sorğunun nəticələri

Bir faktı mən təəssüflə qeyd etmək istərdim ki, fikrimcə ölkəmizdə ənənəvi “valideyn anlayışı” dünyanın inkişaf etmiş ölkələrindəki valideyn anlayışlarından xeyli geri qalır. Təbii ki, bu sözlərimə görə bir çox mentalitet fanatları məni daşlıyacaqlar və qınayacaqlar ki, mən haqlı deyiləm. Lakin bir fikri inkar eləmək, onun səhv olması anlamına gəlmir. Bunun ilk növbədə günahını mən qız uşaqlarının düzgün tərbiyyə olunmamasında görürəm. Çünki gələcəyin anası olacaq bir qadının qorxaq kimi və öz hüquqlarından xəbərsiz böyüməsi onun tərbiyyə edəcəyi uşağın da hüquqlarından bixəbər fərd kimi böyüməsinə səbəb olacaq. Bəli məhz fərd. Şəxsiyyət yox. Çünki hər nə qədər biz demokratik dünyada yaşasaq da və hər bir kəsə hörmət anlayışını aşılasaq da, qəbul etmək lazımdır ki, belə insanlarda valideynlərdən, qohumlardan, mentalitetdən və ən sonda hər şeyə öz burnunu salan cəmiyyətdən ayrı bir “mən” formalaşmır. Lakin sevindirici haldır ki, hələ də inkişaf anlayışını pozğunluqdan ayırd edə bilməyən, azadlıq anlayışını “hamı nə istəsə onu da edə bilər” ifadəsindən ayırd edə bilməyən zavallı cəmiyyətimizin arasından doğurdan da öz hüquqlarını tanıyan və bu hüquqları öz uşaqlarına aşılayan qadınlar və “arvad aldım, evimə atdım, uşaq dünyaya gətirtdim və hər gün də evimə çörək aparıram, missiyam tamamdır” düşüncəsiylə yaşamayan kişilər çıxmağa başlayıb. Nə qədər də onları “Avropanın mentaliteti bizə lazım deyil” deyərək qərbdə ancaq mənfi cəhətləri görən, öz mentalitetimizdəki bütün mənfi cəhətləri inkar edən böyük kütlə onları məhv etməyə çalışsa da onların sayı getdikcə artmaqdadır.


Dissertasiya işimi yazmağa başladığım zaman mənim ağlıma məhz gənc valideynlər arasında bu mövzuda sorğu aparmaq keçdi. Təbii ki, mənim sorğu apardığım dairə bir xalqda mövcud olan gənc valideynlərin ümumi dairəsindən xeyli kiçikdir. Lakin əgər məndən soruşularsa, mən deyərdim ki, bir birindən xəbərsiz olan və bir birlərini tanımayan müxtəlif yerlərdə yaşayan və faəliyyət göstərən kütlələr arasından bir qismini sorğuya çəkərsənsə və bu nəticələri birləşdirərsənsə, bütün xalq haqqında düşüncə formalaşdıra bilərsən. Çünki mənim fikrimcə, bizim hamımız nə qədər fərqli olsaq da bu tip mövzularda hamımız bir birimizə həddindən artıq oxşayırıq və yalnızca iki qütbdə yerləşirik. Azad düşüncəli kütlə və bu azad düşüncəni, “millətimizi məhv etməyə gələn qırmac” kimi başa düşən ikinci kütlə. Təbii ki, siz deyə bilərsiz ki, yox daha başqa kütlələr də var, məsələn bu iki düşüncənin sintezi olan kütlə. Amma mən təklif edərdim ki, özümüzü aldatmayaq. Əgər bir insan bir şeydən imtina edərək, digər şeyi ala bilmirsə, o avtomatik olaraq, imtina edə bilmədiyindən asılı qalır. Və elə məhz belə düşünənləri mən cəmiyyəti inkişafdan saxlayan insanlar qrupuna aid edirəm. Çünki bu insanlar əvvəlkindən imtina etməyə qorxurlar və bunun nəticəsində cəmiyyəti iki yol ayrıcında buraxırlar. Beləliklə də uzun illər boyu davam edən süstlük dövrü başlayır. Arxada olanlar arxada dayanaraq məhv olub gedirlər. Öndə olanlar isə, az olduqları üçün arxada qalanların atdığı daşlar nəticəsində məhv olub gedirlər.

****Mən öz sorğumu iki formada 60 gənc valideyn arasında apardım. Əyani olaraq və onlayn olaraq. Düşünürəm ki, onlayn sorğularda insanlar daha səmimi olurlar. Qeyd edim sorğuda məni sevindirən hallardan biri, ataların da sorğuda fəal iştirak etmələri oldu. Aşağıdakı diaqramda qadınlar və qişilər arasında faiz nisbətini görə bilərik:

Sorğunun birinci sualı olaraq valideynlərin uşaq hüquqları ilə bağlı hansı sənədlərdə tanış olmalarını qeyd etmələrini istəmişdim. Valideynlərin rahatlığı üçün isə variantları özüm onlara təqdim etmişdim.

Alınan cavabların nisbəti hardasa bizim üçün ürəkaçan olsa da məni sonuncu cavaba verilən cavabların sayı narahat elədi. Heç biri ilə tanış deyiləm. Bəli ən azından bir qanunun adını bilənlərin sayından azdı 19 rəqəmi. Amma düşün ki, uşaq hüquqlarından xəbərsiz 19 valideynin evində ən azı 19 nəfər uşaq var. Deyə bilərsiz ki, sən çox şişirdirsən və ya sən çox xırdaçısan. Lakin mən bu mövzunu seçəndə məhz əsas məqsədim xırdalamaq idi. Uşaq hüquqlarını hər xırda detalına qədər xırdalamaq. Çünki mənim istəyim çobanın bir işarəsi ilə hərəkət edən sürüdən ibarət bir gələcək yox, bu gələcəyi əbədiyyətə çevirəcək bi nəsil görməkdir. Və əgər təbiətə fikir versək, görərik ki, əslində bütün mövcudiyyət xırda detallardan ibarətdir. Hətta insan orqanizmi belə. Bir ən xırda detal məhv olarsa, o orqanizm yaşamaz və ya ən azından düzgün funksiya göstərməz. Həqiqi canlı orqanizm olan cəmiyyətimizin əsas fərd mənbəyi olan uşaqların hüquqları da məhz bu xırda detallardan biridir. Bəlkə də ən vacibi. Bəli mənim fikrimcə, uşaqlar ən vacib siyasi qərardan da daha vacibdirlər. Ona görə də mən təklif edərdim ki, ölkə üzrə məcburi şəkildə təlimlər təşkil edilsin. Və bu məhz bu təlimləri uğurla keçən insanlara ailə qurmaq hüququ verilsin. Gülməli görsənə bilər təklifim. Amma fikrimcə dünyamız üçün bu çox vacib bir addımdır.


Rastlaşdığım valideynlər arasında elə valideynlər var idi ki, uşağın tərbiyyə ediməsində ən vacib dayaq kimi özlərindən başqa hamını görürdülər. Məhz elə buna görə də öz apardığım sorğuda belə bir sual qoydum ki, “Fikrinizcə uşağın tərbiyyə edilməsində ən böyük məsuliyyəti kim daşıyır? Hakimiyyət, pedaqoqlar ya valideynlər?” və cavablar doğurdan da maraqlıydı.



Təbii ki, normal olaraq, respondentlərin çox hissəsi “valideyn” cavabını vermişdilər. Əlbəttə ki, pedaqoqun və hətta dövlətin də burda rolu var. Amma gəlin qəbul edək ki, öz evində düzgün tərbiyyə edilməyən bir uşağı, heç uşağın üstünə böyük təsiri olan ibtidai sinif müəllimi də tərbiyyə edə bilməz. Onu qeyd edib ki, nadinc uşaq və düzgün tərbiyyə edilməmiş uşaq anlayışları da fərqlidirlər. Çox vaxt bunları da səhv salırlar. Və məhz ilk növbədə həm valideyn, həm də pedqoq bunu başa düşməlidir ki, uşağın əlləri qolları bağlanmış şəkildə bir yerə oturdulması onun tərbiyyələndirilməsi yox, onun sındırılmasıdır. Mən istərdim ki, valideynlər və pedqoqolar paralel olaraq çalışsınlar. Nə valideyn uşağını evindən, təki evdə sakitçilik olsun deyə evdən bayıra çıxardıb, pedqoqun yanına göndərməsin, nə də pedaqoq “evdə aldığı tərbiyyədir də” deyərək uşağı başdan eləməsin və məhz belə olduğu halda uşağın düzgün tərbiyyələndirilməsi hadisəsi baş verəcəkdir. Amma mən yenə də bütün bunların məktəb psixoloqunun vəzifəsi olduğunu düşünürəm və sonuncu variant olaraq qoyduğum “öz variantın” bölməsinə yalnızca bir nəfər məktəb psixoloqu yazmışdı.

Uşaqlara münasibətdə məni ən maraqlandıran gənc valideynlərin cəza tədbiqetmə metodudur. Nə qədər uşaq hüquqlarından danışsaq da, bu olmalıdır və uşaq mütləq bilməlidir ki, səhv hərəkətinin əvəzində mütləq bir cəza olacaqdır. Bütün həyatı boyu. Doğrudur, burda ikinci bir sual da ortaya çıxır ki, ümumiyyətlə bu səhv hərəkət nədir və valideyn səhv hərəkət olaraq nəyi görür. Lakin ümid edirəm, müasir valideynlər, səhv hərəkət olaraq, “qonşunun qızının neçə dəfə ərə getməsini müzakirə edən iki böyük danışanda müdaxilə eləməsini” deyil, “özünü başqalarından üstün tutmağı, kimisə təhqir etməyi, heyvanlara və ümumiyyətlə təbiətə ziyan verməyi, oğruluq etməyi, pis vərdişlərə qurşanmağı” görürlər.


Mən suala cavabları ümumiləşdirilmiş formada qoydum və ümidvaram ki, obyektivlikdən kənara çıxmadım.



Cavabları nəzərdən keçirən zaman, içimdən, “möhtəşəm!” deyə qışqırmaq istədim. Axır ki, “mən səni qaranlıq otağa salacam, keç küncdə dayan, səni indi təpiyimin altına salacam” kimi məhvumlardan uzaqlaşan valideynlər yaşayır aramızda. Mən çox ümid edirəm ki, respondentlər öz cavablarında səmimi olublar


Adətən uşaqlar səhv hərəkət işlədikdə, və yaxud da ki, sadəcə olaraq uşaq, hansısa yerdə - aptekdə və ya küçədə “yanımda dayan və heç yerə əl vurma!” komandasına əməl eləmədiklərində cəzalanırlar. Sonra da təəccüblənirik ki, uşaqlar niyə pis vərdişlərə alüdə olurlar. Səmimi olaraq danışsaq, görə bilərik ki, uşaqlara hər şey qadağan olunur, amma bu qadağaların səbəbini isə “əşşi böyüyəndə öyrənər” deyərək izah etməkdən qaçınılır və uşaq artıq səbəbi öyrənəndə isə gec olur. “Qadağan olunan və izah edilməyən hər şey, maraq doğurur!” Fikrimcə uşaqlara elə dünyanı tanımağa başladıqları andan hər şeyi izah etmək lazımdır.

Məni daha çox maraqlandıran mövzulardan biri də, uşaqların əsəb çıxmaq üçün stress oyuncağı olmaq məsələsidir. Onsuz da çətin və stresli günlərdən keçdiyimiz məlum məsələdir və küçəyə çıxdığmız anda hər anda kiminsə nifrət dolu simasıyla qarşılaşa bilərik və bu bizi mütləq stresə salacaqdır. Amma həmin insanların bu vəziyyətdə olmasının ətrafındakı insanlara heç bir dəxli olmadığını anlaması lazımdır. Amma bu yad insanın simasıdır. Bu gün var, sabah unudular. Amma uşaqlar? İşdən əsəbi gələn valideynin, dərsdə zəif nəticə toplamış uşağın üzərinə əsəb qurğuşunu tökməsi halı ilə az qarşılaşmamışıq. Niyə sualını vermək mənasızdır. Uşaq zəifdir, sən valideynsən və onun üzərində hakimsən. Hər halda belə düşünür bu tip insanlar. Bu gün boş-boşuna xətrinə dəyərsən, sabah isə bi şokolad alıb könlünü alarsan. Amma sabah həmin uşaq eyni şeyi yaşlanmış valideynə etdiyində, yenə mentalitet fanatları ortaya çıxacaqlar ki, bu səhv hərəkətdir. Təbii ki, bu mövzu çox dərin və müzakirəsi çox uzun olan bir mövcudur. Mən sadəcə valideynlərdən onların bu mövzuda fikrini soruşmaq istəyirdim.




16,7 faiz heç də kiçik say deyil, hətta mən deyərdim ki, qorxunc rəqəmlərdir. Və mən düşünürəm ki, əgər sorğu dairəsini bir az da genişlətsəydim və bu dairəyə şəhərlərdən çox uzaqlarda olan valideynlər də daxil olsaydılar o zaman bu rəqəm daha da dəhşətli olardı.

Uşaqların böyüklərə nisbətən nə qədər hüququ var? Bu sualı mən özümə də verirdim və bir gün valideyn olarsam, özüm ona hansı hüquqları tanıyardım? Bu sualın cavablarında mənfi və ya müsbət tərəf axtarmaqdansa, digərlərinə nisbətən hansının doğru olmasını düşünürdüm, respandentlərin cavablarına baxarkən.




Uşaqlar cəmiyyətimiz üçün nə qədər vacib olsa da, onların şüurları, formalaşmış dünyanı tam olaraq dərk eləməyə kifayət etmir. Mənim öz fikrimə gəlsək, mən düşünürəm ki, uşaqların hüquqları, böyüklərə nisbətən məhduddur. Lakin onun fikri mütləq soruşulmalı və nə istədiyi mütləq nəzərə alınmalıdır. Və ən əsası, mən “böyüklər” dediyimdə, yuxarıda qeyd etdiyim, iki kütlə arasından, azadlığı seçmiş kütləni nəzərdə tuturam. Çünki, digər kütlə üçün uşaqlar, əlbəttə ki, ancaq onlar dünyasını dəyişəndə, özlərini basdırmaları üçün dünyaya gətirdikləri varlıqlardı.

“Ailə bir dövlətdir.” – bu fikri uşaqlığımızdan bəri eşidirik və bilirik ki, dövlətdə hər kəsin fikri nəzərə alınmalıdır. Bu sual bir əvvəlki sual ilə bənzərlik təşkil etsə də, bir qədər başqa yönü nəzərdə tutur. Çünki artıq nəzərdə tutulan uşaq yaşı bir qədər böyükdür. Məni maraqlandıran, bu gənc valideynlərin uşaqları artıq, tam olaraq fikirlərini sərbəst ifadə etməyə başladıqlarından sonrakı addımlarıdır. Ailə ilə bağlı qərarların qəbul edilməsində, uşaqların düşüncələrini soruşacaqlar?




Təəssüf ki, “hər şeyi bilən mütəxəssiz valideyn” anlayışı hələ də mövcuddur. Amma niyəsə belə valideynlər, ölkəmzidə günbəgün artan uşaq intiharlarını dayandıra bilmirlər.

Uşaq və valideyn münasibətində ən maraqlı cəhətlərdən biri də valideynin uşağı ilə nə qədər vaxt keçirməsi məsələsidir.




Doğrusunu desək, mən inanmıram ki, uşaqlar valideynləri ilə birgə yetərincə çox vaxt keçirə bilərlər. Lakin unutmaq lazım deyil ki, bu gün hər hansısa səbəbdən uşağı ilə vaxt keçirə bilməyən valideynin əvəzinə sabah başqa insanlar tapılacaq. Başqa uşaqlar, uşağınıza ziyan verə biləcək kimlərsə. Ona görə də uşaqlarla yetərincə vaxt keçirməyə imkan tapmaq lazımdır. Nə olursa olsun. Mən təklif edərdim ki, ən azından dövlət müəssisələri öz işçilərinə ancaq dincəlmək üçün yox, eyni zamanda öz ovladları ilə vaxt keçirmək üçün müəyyən vaxt ayırsınlar. Müəyyən yaş dövrünə qədər də olsa.

Uşağa nəzarət. Mən düşünürəm ki, ölkəmizdə validyenlərin böyük bir qismi öz uşaqlarına nəzarət edə bilmirlər. Ya onların hər addımını izləyirlər, ya da ki, uşaqlar başqa uşaqları döydüyünə şikayət gələnə qədər, uşaqları cibləri dolu palçıqla evə gələnə qədər öz uşaqlarına nəzarəti göz ardı edirlər. Sorğunun nəticələrində də bunu aydın şəkildə görürük.



Uşaqlar çox vaxt ailədə öz hüquqlarının pozulduğundan xəbərsiz olurlar və özlərini qorumaq imkanları olmur. Amma bir sıra ölkələrdə uşaqların öz valideynlərini şikayət etmək hüququ vardır. Bizim kimi mentalitetdən asılı bir xalqın münayəndəsinə bunu izah etmək çox çətindir. Məhz məni də maraqlandıran bu idi. Uşaqları tərəfindən şikayət edilən Azərbaycanlı bir valideyn necə reaksiya verər.



Və çox təəccüblü nəticələrlər qaşılaşdım. Həm də deyərdim ki, çox təəccüblü. Deyə bilmərəm bu cavablarda iştirakçılar nə dərəcədə səmimidirlər. Amm əgər ən azından heç olmasa az bir qism öz cabanını səmimiyyətlə veribsə, bu çox sevindirici haldır ki, kimsə belə düşünməyə başlayıb. Mən valideynlik hissini az da olsa anlayıram və bir insanın öz övladı tərəfindən şikayətə məruz qalması heç də ürək açan hiss deyil. Lakin məsələnin digər tərəfi də var ki, uşaqların şikayətinin səbəbi nədir? Hər danlamanı uşağa qarşı hüquq pozuntusu kimi qəbul etmək düzgün deyil. Çünki yuxarıda qeyd etdiyim kimi, hər bir uşaq, bütün həyatı boyü hər bir səhv hərəkətin bir cəzası olduğunu anlamalıdır və boş-boşuna edilmiş şikayətin də.

“Başqasının uşağı olmur.” Mənim fəlsəfəm və düşüncəmə görə məcburi şəkildə hamının fəlsəfəsi olmalı olan bir cümlə. Çünki cəmiyyəti ancaq birlik xilas edə bilər və sosial statusundan dinindən, millətindən asılı olmayaraq başqasının uşağına edilən hüquq pozuntusunun hər bir forması bir gün sənin uşağının başına gələ bilər. Sorğunun nəticələri isə, mənim üçün heç ürəkaçan olmadı.



31,7 faiz. Sorğuda iştirak etmiş on nəfərdən ən azı 3-ü. Məndən olsaydı, belə düşünənləri məhkəməyə vermək hüququ kimi bir qanun irəli sürərdim.

Mən eyni zamanda öz apardığım sorğuda açıq suallardan da istifadə eləmişdim. Deyə bilərəm ki, nəinki valideynlər, bütün insanlar niyəsə beyinlərini yoracaq şeylərdən qaçırlar. Hətta vaxtları bol olan insanlar belə. Beyinlərini yormaq, hər hansısa sual ətrafında düşünmək istəmirlər. Ona görə də cavabları qarşısında olan qapalı suallara nisbətən, açıq suallara çox cavab tapa bilmədim və çox az respondent açıq suallarıma cavab verdi.

İlk açıq sualım belə idi: Fikrinizcə uşaq zorakılığının artmasının əsas səbəbi nədir və bu məsələnin həlli üçün hansı metodu təklif edə bilərsiniz? Və 60 nəfərdən cəmi 23-i nəfəri suala cavab verdilər. Bu suala verilən cavablar içərisində “Uşağını döyməyən dizini döyər”, “internet. İnternetin təmamilə bağlanması” kimi qəribə cavablar var idi. Mən çox təəssüflə bildirmək istəyirəm ki, “Uşağını döyməyən dizini döyər”, sloqanını hətta milli sloqana çevirən insanlarla eyni planetdə yaşayıram. Ümumiyyətlə şiddət nəyə lazımdır sualını versəm, heç kimdən məntiqli cavab ala bilmərəm. Onsuz da siyasi şiddətin tüğyan alıb getdiyi, cəmiyyət şiddətinin uşaqları və gəncləri əzdiyi bir zəmanədə, öz valideyni tərəfindən şiddətə məruz qalmaq gülüncdür. Özü də ki, müasir dövrdə. Məndən soruşsalar ki, ən böyük cinayət nədir, mən məhz elə uşaq zorakılığını göstərərəm. Uşağa bir şillə vurmaq o insanların gözündə zorakılıq olmaya bilər, amma normal insanın gözündə fiziki cəza mütləq və mütləq zorakılıq kimi qəbul edilməli və uşaq üçün kim olmasından asılı olmayaraq, - cavablardan birində deyildiyi kimiI “Zoralılığa səbəb olan şəxsin edam olunmasını təklif ve israrla istəyirəm” - bu metodu tədbiq edən hər kəs, ağır şəkildə cəzalandırılmalıdır. Növbəti cavab isə öz strukturu baxımından gülüncdür. İnternet. Mən insanlar tanıyıram ki, hansısa dini hədisləri belə misal gətirib interneti pisləyir, onu şeytanın toru adlandırırlar. Mən atalar tanıyıram ki, özləri öz qızlarına interneti qadağan edib, özləri başqalarının qızlarına ağzı suluqlu şəkildə baxırlar elə həmin internetdə. Kompyuter və ya intenet asılılığı deyilən bir anlayışı mən bütün mütəxəssizlərin dediklərinin əksinə qəbul eləmirəm. Ümumiyyətlə internetin hansısa ziyanını qəbul edə bilmirəm. Mən yuxarıda qeyd eləmişdim ki, uşaqlar valideynləri ilə vaxt keçirə bilmədiklərində bu diqqət itkisini kompensasiya eləmək üçün vasitələr axtarırlar. Özlərindən asılı olmasa belə. Artıq uşaqlarını itirməyə başlayan valideyn isə birdən birə ayılır ki uşağım səhv adamlarla əlaqəyə girib və ya başqa bir şey. Bundan sonra göstəriləcək diqqət isə boşunadır. Çünki verilən hər bir reaksiya agressiya kimi qəbul edilə və eyni cür reaksiya verilə bilər. Keçən il ard-arda baş verən intiharların da əsas səbəbini mən bunda görürəm. Gecikdirilmiş diqqət. Mən yenə də təkrar edirəm. Uşaq sadəcə içi doldurulan çanta deyil ki, yeməklə doldurub doyuzdurub otağa atasız. Məktəbdəki qiymətlərinə nəzarət edib iki üç dənə də paltar alıb verməklə valideyn olunmur. Bu uşaqlara vaxtında diqqət yetirilməlidir ki, sabah həmin gecikdirilmiş diqqət yad və iyrənc görünməsin. Xüsusən də qız uşaqlarına. Uşaqlıqdan bəri qap və yumağı başlarına salınan və səhv etdikdə, “səni kim alacaq e” deyilən həmin qız uşaqları. “qız uşağı ağır olmalıdı” deyə uşaqlığdan bəri hər bir emosiyası boğulan qız uşağı. Oğlan uşağı güclü və hər fiziki işi bacaran, qız isə, ərə gedilmək üçün hazırlanan kukla kimi tərbiyyə edildiyi müddətcə cəmiyyətimiz inkişafdan qalacaqdır. Çünki cəmiyyət kopyalanır. Uğursuz nəsil ardından, daha da uğrusuz nəsil gəlir və ən qorxulusu da ondadır ki, əslində nəsillər eynidi. Amma dünya dəyişir, və keçən nəsil üçün uğursuz olan addımlar, yeni nəsil üçün uçurum olur. “Bizə dünya lazım deyil” anlayışı ilə yaşayan insanları, “onlar fahişəliyi, özbaşnalığı təbliğ” edirlər deyən insanlar aramızda var olduqca, “bizim xalqımız ən ideal xalqdır, bizdən, bizim mentalitetimzidən yoxdur” ideyasını dəstəkləyən bütün insanlar bizim cəmiyyətimizin sınıq yerləridir. Onu demək istəyirəm ki, pozğunluq və özbaşnalıq həmişə var idi. Bunu nə qərb nə də Rusiya gətirdi müsəlman aləminə və ya xalqımızın içinə. Sadəcə bizim xalqımız onu görmədi və özünü öz içərsində olan mənfiliklə mübarizədən daha çox qərbdən gələn “pozğunluqla” mübarizəyə həsr elədi. Bunun nəticəsində də bu pozğunluğun sayı artdı. Biz ideal deyilik, Sadəcə öz səhvimizi görməyi bacarmırıq. İnternet və ya açıq informasiya bir silah və ya zorakılığın səbəbi deyil. Onu belə adlandırarkən özünüzə sual verin. Niyə? Niyə o cihazın arxasında, o tərəfdəki insanlarla ünsiyyət uşağıma məndən daha vacibdir? Məndən daha maraqlıdır? Bəlkə səhv intenetdə yox, məhz elə məndədir?

Suala verilən ən xoşuma gələn cavab isə bu oldu:

Uşaqlara şiddət bir problemlə deyil, problemlər kompleksi ilə əlaqədardır. Valideynlərin çətin həyat şəraiti, imkansızlıq, gələcək qorxusu, özlərinin aldığı tərbiyəyə uyğun olaraq şiddətin uşaq tərbiyəsində yeganə/doğru vasitə olduğunu düşünmək, ümumilikdə uşaqların tamhüquqlu, dərrakə və müəyyən dünya görüşünə sahib bütöv şəxsiyyət olduğunu başa düşməmək. Bəzi (əksər) hallarda övladı da mülk, sahiblənməli mövcudluq olaraq görmək.

Mənim bütün dediklərimin ümiməşdirilmiş forması.

Razı olduğum cavablar içərisində - “Əsas səbəbi ailədir. Hökumət cavan ailələrə kömək etməlidir”, “Mentalitet və uşaq mənim əşyamdır düşüncəsi. Valideynlərin və ümumilikdə bütün cəmiyyətin təhsilləndiriməsi”. Problemlər bunlardan da başlayır. Ailə qurmuş və maddi cəhətdən uşağı tam təmin edə bilməyən ailələrə məncə dövlət mütləq kömək göstərməlidir. Təhsilsiz cəmiyyətdəndə ümumiyyətlə uşaq hüququndan danışmaq ağır məsələdir.

Növbəti açıq sualım belə idi: “Uşağın hüquqlarının müdafiəsi ilə bağlı müraciət edə biləcəyiniz təşkilatların ünvanlarını, telefon nömrələrini (mümkünsə göstərin) bilirsinizmi?(əgər variantınız yoxdursa, "bilmirəm qeyd edin")”

Cavab verən 25 nəfərdən 19 – u bu suala bilmirəm cavabını vermiş, qalanları isə ya “Uşaq qaynar xətt”ini, ya da polisi qeyd eləmişdi. Bir nəfə isə, “qəribə olaraq, belə bir ünvan mənə gərək deyil demişdi.

Son açıq sualım isə, uşağın ailədə ən çox hansı hüquqnun pozulduğu barəsində idi. Verilən 30 cavabdan demək olar ki, hamısı “azadlıq və seçim hüququ” ilə bağlı idi.

### Nəticə və təkliflər

Ailə ən kiçik cəmiyyətdir, ailə bir dövlətdir. Bu fikirləri hələ "sosial" anlayışını öyrənməyə başladığımız zamanlardan eşidirik. Bu barədə elmi işlər yazılır, professorlar, alimlər ailə dayağı haqqında nələrsə yazırlar. Amma araşdırma müddətində qarşıma əsas məsələ çıxmadı. Ya heç kim bu faktı sadəcə olaraq görmək istəmir ya da bu problem heç kimi maraqlandırmır. Mənim özümün yaratdığı bir anlayış var "yaşanmamalı gələcək" anlayışı. Bu anlayışı çox yerə aid eləmək olar. Amma niyəsə mən bu anlayışı ailəyə çox yaraşdırdım. "Qurulmamalı olan ailə". Yuxarıda qeyd etmişəm ki, hər kəs biznes ilə məşğul ola bilməz. Əgər götürsək ki, ailə bir dövlətdir və bu dövlətin mütləq siyasətçiləri olmalıdır. Və hər yoldan keçən kəs də siyasətçi ola bilməz. İndi təsəvvür edin ki, hansisa dövlətin başına hansısa xəstə düşüncəli bir insan gəlir. O insanın isə siyasətdən başı heç çıxmır. Həmin ölkənin axırı necə olacaq? Və kimsə qayıdıb deyəcek ki, "əşşi eybi yoxdur, rəhbər olandan sonra düzələcək." Tanış gəlir bu ifadə? Evlənəndən sonra düzələr ifadəsinə oxşuyur? Ailə quran şəxslər bu balaca dövlətin siyasətçiləridir. O siyasətçilərdən heç olmasa biri düşüncə baxımından xəstə olarsa və yaxudda ki, hansısa pis vərdişi nəticəsində düşüncələri korlanarsa, en qorxulusu, bu dövlətin xalqı olan uşaqlar ilə nəcə rəftar edilməsini bilmərsə, bu dövlət çökər. Çökməsə də, üzdən xoşbəxt olan bu ailə, əslində daxilən bədbəxt bir dövlətə çevrilər. Lakin təəssüflə bildirirəm ki, müasir Azərbaycan cəmiyyətində mənim müşahidələrimə əsasən desəm qorxulu bir reallıq var. Her yoldan keçən axmaq ailə qurur ve yaxudda ki, bir birinə əlaqəsi olmayan insanlar ailə qururlar. Ailə qurmağın özünü isə məcburiyyətə çeviriblər. Ailə qurulmalıdır vəssalam. Belə bir şərt qoyulub gənc nəslin qarşısında. Amma bu insanın ailə qurmağa hazır olub olmaması şərti görməzdən gəlinib. Mənim müşahidə etdiyim bir fakt var ki, oğlan uşaqlarının təhsilsiz böyüməsi sadəcə öz ailəsinə təsir edir. Lakin qız uşaqlarının təhsilsiz böyüdülməsi bir cəmiyyətin məhvinə gətirib çıxardır. Və əgər ki, bizim cəmiyyətimiz də bu "mentalitet qəfəsindən" çıxa bilməzsə, bizim cəmiyyətimizi də bu son gözləyir. Bu gün nəyə görə xalqımız oz inkişafında bir çox yerdə ilişir? Məhz elə zamanında qız uşaqlarının, xalqımızın bundan əvvəlki nəsillərinin bu cür böyüdülməsidir. Nə qədər inkar etsək də analar uşaqları tərbiyə edirlər. Savadsız qadının tərbiyə etdiyi uşaq öz ardınca savadsız xalq gətirə bilər. İstisnalar göstərə bilərsiz. Amma mən sizin göstərdiyiniz üç istisnaya minlərlə sözlərimi təstiq edən fakt göstərə bilərəm.

Və bu gün cəmiyyətimizdə uşaqların şəraitini müəyyən edən elə iki əsas fakt da budur. Həqiqətən ailə başçısı olmağa layiq olan insanların ailə qurması və qız uşaqlarının kiminsə arvadı olması üçün böyüdülməsi. Birinci məsələnin həlli üçün məndən nə təklif edə biləcəyimi soruşsalar, cavabım ailə, nigah məsələlərinin ciddi şəkildə nəzarətə götürülməsi olardı təklifim. Ailə quran şəxslərin ciddi psixoloji yoxlamadan keçirilməsi. Bu şəxslərin bir ailə kimi mövcud ola bilməsi faktının dəqiqliklə yoxlanılması. Ve bizim mentalitetə nə qədər zidd də olsa ən azından çox qısa müddət belə olsa, bu şəxslərin bir dam altında yaşamasını təşkil etmək. Eyni zamanda da bu şəxslərə uşaq ilə davranışın əsas yollarının, düzgün uşaq tərbiyəsi metodlarının öyrədilməsi üzrə təlimlərin keçilməsi. Deyə bilərsiz ki, bu yol çox uzun oldu. Hətta çox insan, "onda tay ailələr qurulmaz ki" deyər. Amma bədbəxt və yaxudda ki, anormal ailənin mövcudluğundansa, sabah uşağın ana dır-dırından, ata hay-harayıdan bezib, ya nənəsinin, babasının ya da ki, ən qorxulusu hansısa başqa bir insana sığınmasındansa, o ailənin ümumiyyətlə mövcud olmaması yaxşıdır.

Bəli, mənim mövzum uşaqlardır. Amma uşaqlar da ailənin bir parçasıdır. Və mənim fikrimcə, xoşbəxt uşağın yaranması, cəmiyyətin sabah başqasının geyiminə ilişən, kiminsə həyatında "səhv" tutan, pis vərdişləri ilə özlərini və cəmiyyəti korlayan oksigen qatilləri ilə dolmaması bir başa ailədən asılıdır. Və mən bütün dünyanın dayağı olaraq hər bir ailəni ayırı-ayrılıqda görürəm. Bu cür insanlar da düzgün olmayan insanların ailə qurmasından dünyaya gələn uşaqlar olur çox zaman. Və mən hər dəfəsində təkrar edəcəm "tiranları da ailə formalaşdırır, qatilləri də, qəhramanları da, dahiləri də." Heç kim isə mənə deyə bilməz ki, ailədən asılı deyil. Neçə dəfə eşitmişik belə bir ifadəni: "özü yaxşı insandır, amma oğlu axmağın biridi" . Mənim fikrimcə yaxşı insan olmaq, hələ yaxşı valideyn olmaq demək deyil. Bu barədə son söz olaraq, yuxarıda dediyimiz təkrarlamaq istəyirəm. "Dövlət mütləq kimlərin ailə qurduğuna nəzarət etməlidir"

Uşaq hüquqları ailədən başlayır və öz hüquqlarını belə bilməyən bir valideynlərin mövcud olduğu bir cəmiyyətdə hansisa təşkilatdan və da hökumətdən "uşaq hüquqları"nın qorumasını tələb etmək gülüncdür

# **İstifadə edilmiş ədəbiyyat siyahısı**

**Azərbaycan dilində**

1. “Uşaq hüquqları haqqında” Azərbaycan Respublikasının Qanunu
2. Azərbaycan Respublikası Əmək və Əhalinin Sosial Müdafiəsi Nazirliyi yanında Dövlət Sosial Müdafiə Föndu, Vaqif Bayramov, 12.09.2013
3. Azərbaycan Respublikası Konsitutsiyası
4. Azərbaycan Respublikasının Ailə Məcəlləsi
5. Hadi Rəcəbli. Azərbaycan Respublikasının Sosial Müdafiə Sistemi (Ali məktəblər üçün dərs vəsaiti). Bakı, MBM, 2012.
6. Səs.- 2010.- 27 yanvar.- S. 7.
7. Uşaq inkişafı metodikası / Ülviyyə Axundova, Məftunə İsmayılova [və başqaları]. – B.: Qanun Nəşriyyatı, 2011. – 572 səh
8. Ünvanlı dövlət sosial yardımı sisteminin təkmilləşdirilməsi haqqında Azərbaycan Respublikası Prezidentinin Fərmanı, 25.02.2015 <http://www.e-qanun.az/framework/29391>
9. Аzərbаycаn Cinаyət Məcəlləsində

**Rus dilində**

1. «Права человека» под редакцией Лукашиной, Минск 2000 г.
2. «Права человека» учебное пособие под общей редакцией А.Д.Гусева, Я.С.Яскевич, Минск ТетраСистемс 2002 г.
3. [1386 (XIV). Декларация прав ребёнка](https://www.un.org/ru/documents/decl_conv/declarations/childdec.shtml) : [[арх.](https://web.archive.org/web/20110215033127/https:/www.un.org/ru/documents/decl_conv/declarations/childdec.shtml) 15 февраля 2011] // Официальные отчеты Генеральной Ассамблеи : четырнадцатая сессия. — Нью-Йорк : ООН, 1959. — С. 21–22.
4. [UAFA](http://uafa.az/ru/%D1%81%D0%BE%D0%BE%D0%B1%D1%89%D0%B5%D0%BD%D0%B8%D0%B5_%D0%BE%D1%82_%D1%83%D1%87%D1%80%D0%B5%D0%B4%D0%B8%D1%82%D0%B5%D0%BB%D1%8F/). Дата обращения: 31 октября 2017. [Архивировано](https://web.archive.org/web/20171107022229/http:/uafa.az/ru/%D1%81%D0%BE%D0%BE%D0%B1%D1%89%D0%B5%D0%BD%D0%B8%D0%B5_%D0%BE%D1%82_%D1%83%D1%87%D1%80%D0%B5%D0%B4%D0%B8%D1%82%D0%B5%D0%BB%D1%8F/) 7 ноября 2017 года.
5. Байкин И.М. Защита прав детей, оставшихся без попечения родителей // Законность. 2011. № 2. С. 39 - 42.
6. Всеобщая декларация прав человека: права человека и гуманизация образования
7. Дети с вызывающим поведением. Раасел Баркли. – М.: Импульс, 2011.
8. Детская медицинская психология: психологическая педиатрия. Д.Н. Исаев. — Санкт-Петербург: Речь, 2004
9. Защита прав ребенка: социально-педагогический аспект. Минск 1994 г.
10. Ильина О.Ю., Алексеев А.А. Коррупциогенные факторы в законодательстве об опеке и попечительстве как предпосылка нарушения прав и интересов детей, оставшихся без попечения родителей // Гражданское право. 2010. № 2. С. 3 - 6.
11. Илюшина Е. А. Личные неимущественные права несовершеннолетних детей // Молодой ученый. — 2015. — №16. — С. 335-337.
12. Илюшина Е. А. Личные неимущественные права несовершеннолетних детей // Молодой ученый. — 2015. — №16. — С. 335-337.
13. Ковин В.А. Участие прокуратуры в правотворческой деятельности органов государственной власти и органов местного самоуправления // Законность. 2013. N 7.
14. [Конвенция о правах ребенка](https://www.un.org/ru/documents/decl_conv/conventions/childcon.shtml) : Принята резолюцией 44/25 Генеральной Ассамблеи от 20 ноября 1989 года // Официальные отчеты Генеральной Ассамблеи : сорок четвертая сессия : [[арх.](http://web.archive.org/web/20110216144204/https:/www.un.org/ru/documents/decl_conv/conventions/childcon.shtml) 16 февраля 2011] = Convention of the Rights of the Child. New York, 20 November 1989 : [пер. с [англ.](https://ru.wikipedia.org/wiki/%D0%90%D0%BD%D0%B3%D0%BB%D0%B8%D0%B9%D1%81%D0%BA%D0%B8%D0%B9_%D1%8F%D0%B7%D1%8B%D0%BA)]. — Нью-Йорк : ООН, 1989. — С. 230–239. — Официальный текст Конвенции о правах ребёнка на русском языке.
15. Косевич Н.Р. Защита прав детей в практике Европейского суда по правам человека // СПС КонсультантПлюс. 2011.
16. Кравчук, Н. В. [Система международных органов в защите прав ребенка](http://www.mhg.ru/publications/27F627C) : [[арх.](https://web.archive.org/web/20120902055528/http:/www.mhg.ru/publications/27F627C) 2 сентября 2012] // Защити меня : журн.. — 2004. — № 1.
17. Кузнецова М. Ювенальная проформа // ЭЖ-Юрист. 2010. № 13. С. 11 - 12.
18. Лебедева Екатерина Викторовна - нач. Информационно-аналитического отдела ИСЭПН РАН/
19. Организация и управление социальной защитой населения в регионе// Социальная политика региона: теория и практика: Учеб. пособие для вузов по специальности»Соц. работа»; под ред. И. П. Скворцова. – М.: КноРус, 2010. – С. 404 – 437.
20. [Отношения между Азербайджаном и ЮНИСЕФ](http://lib.aliyev-heritage.org/ru/4308004.html). Дата обращения: 31 октября 2017. [Архивировано](https://web.archive.org/web/20171107020445/http:/lib.aliyev-heritage.org/ru/4308004.html) 7 ноября 2017 года.
21. Республике Беларусь. Сборник материалов Международной научно-практической конференции. Минск 1999 г.
22. С.С.Алексеев. Теория права, Минск 1996 г.
23. Семейное устройство детей с особыми потребностями: модули к тренингу подготовки замещающих родителей. – М.: АНО «Про-мама», 2015
24. Семья Г.В. Основы психологической защищенности детей-сирот и детей, оставшихся без попечения родителей.// Развитие личности.- 2004, № 1, С.28-46.
25. Тарасова А.Е. Новая система опеки и попечительства над несовершеннолетними как элемент современного механизма обеспечения и защиты их прав и законных интересов // Законы России: опыт, анализ, практика. 2013. № 4. С. 19-25.
26. Татаринцева Е.А. Поддержка специальной опеки несовершеннолетних в Англии // Законы России: опыт, анализ, практика. 2013. № 4. С. 53-57.
27. Шершень Т.В. Теоретические и практические проблемы обеспечения права ребенка на содержание в современной России // Российский судья. 2009. № 10. С. 18 - 21.
28. Шнекендорф, З. К. Путеводитель по Конвенции о правах ребенка / М-во образования РФ. Моск. пед. ун-т.. — 2 изд., перераб. и доп. — М. : СигналЪ, 2001. — 221, [2] с. — [ББК](https://ru.wikipedia.org/wiki/%D0%91%D0%B8%D0%B1%D0%BB%D0%B8%D0%BE%D1%82%D0%B5%D1%87%D0%BD%D0%BE-%D0%B1%D0%B8%D0%B1%D0%BB%D0%B8%D0%BE%D0%B3%D1%80%D0%B0%D1%84%D0%B8%D1%87%D0%B5%D1%81%D0%BA%D0%B0%D1%8F_%D0%BA%D0%BB%D0%B0%D1%81%D1%81%D0%B8%D1%84%D0%B8%D0%BA%D0%B0%D1%86%D0%B8%D1%8F) [Х911.4-321,0](https://ru.wikipedia.org/wiki/%D0%91%D0%B8%D0%B1%D0%BB%D0%B8%D0%BE%D1%82%D0%B5%D1%87%D0%BD%D0%BE-%D0%B1%D0%B8%D0%B1%D0%BB%D0%B8%D0%BE%D0%B3%D1%80%D0%B0%D1%84%D0%B8%D1%87%D0%B5%D1%81%D0%BA%D0%B0%D1%8F_%D0%BA%D0%BB%D0%B0%D1%81%D1%81%D0%B8%D1%84%D0%B8%D0%BA%D0%B0%D1%86%D0%B8%D1%8F#%D0%9A%D0%BB%D0%B0%D1%81%D1%81%D1%8B_%D0%91%D0%91%D0%9A). — [ISBN 5-7017-0389-4](https://ru.wikipedia.org/wiki/%D0%A1%D0%BB%D1%83%D0%B6%D0%B5%D0%B1%D0%BD%D0%B0%D1%8F:%D0%98%D1%81%D1%82%D0%BE%D1%87%D0%BD%D0%B8%D0%BA%D0%B8_%D0%BA%D0%BD%D0%B8%D0%B3/5701703894).

**İngilis dilində**

1. ["About UNICEF - FAQ"](https://www.unicef.org/about-unicef/frequently-asked-questions#3). UNICEF. What does the acronym UNICEF stand for?. Retrieved 4 April 2017.
2. ["Azerbaijan says 19 killed, 60 wounded in Armenia missile attack on its Barda district"](https://economictimes.indiatimes.com/news/defence/azerbaijan-says-19-killed-60-wounded-in-armenia-missile-attack-on-its-barda-district/articleshow/78912279.cms?from=mdr). [The Economic Times](https://tr.wikipedia.org/w/index.php?title=The_Economic_Times&action=edit&redlink=1) (İngilizce). 28 Ekim 2020. 25 Kasım 2020 tarihinde kaynağından [arşivlendi](https://web.archive.org/web/20201125193307/https:/economictimes.indiatimes.com/news/defence/azerbaijan-says-19-killed-60-wounded-in-armenia-missile-attack-on-its-barda-district/articleshow/78912279.cms?from=mdr). Erişim tarihi: 29 Ekim 2020.
3. ["International Charity Partner – UNICEF"](http://www.rangerscharity.org.uk/index.php?option=com_content&task=view&id=115&Itemid=179). Rangers Charity Foundation. 10 September 2010. Retrieved 4 May 2011.
4. ["United Nations Children's Fund | United Nations System Chief Executives Board for Coordination"](https://www.unsystem.org/content/unicef). www.unsystem.org. Retrieved 10 November 2019.
5. [Azerbaijan's Ganja under fire once again by Armenian troops"](https://web.archive.org/web/20201017122140/https:/en.trend.az/azerbaijan/politics/3312771.html) (İngilizce). [Trend News Agency](https://tr.wikipedia.org/wiki/Trend_News_Agency). 8 Ekim 2020. 17 Ekim 2020 tarihinde [kaynağından](https://en.trend.az/azerbaijan/politics/3312771.html) arşivlendi. Erişim tarihi: 16 Ekim 2020.
6. Innocenti, UNICEF Office of Research-. ["FAQS"](https://www.unicef-irc.org/aboutIRC/FAQ.html). UNICEF-IRC. Retrieved 14 January 2022.
7. Peter Roff. ["Bureaucracy Keeps Adopted Children Stuck in International Limbo - US News"](https://www.usnews.com/opinion/blogs/peter-roff/2013/05/17/bureaucracy-keeps-adopted-children-stuck-in-international-limbo). US News & World Report. Retrieved 9 July 2015.
8. Rogers, Emma (4 June 2013). ["Merck for Mothers contributes to UNICEF's South African efforts"](http://vaccinenewsdaily.com/news/325326-merck-for-mothers-contributes-to-unicefs-south-african-efforts/). Vaccine News Daily. Retrieved 6 June 2013.
9. UNICEF // [20th Century Press Archives](http://purl.org/pressemappe20/folder/co/022846) — 1908.
10. UNICEF. 27 September 2017. Retrieved 26 February 2020.

**Elektron materiallar**

1. <http://nashiusa.com/interesno/kak-rabotaet-amerikanskaya-sotsialnaya-sluzhba-i-pochemu-izymayut-detej/>
2. <http://www.usynovite.ru/experience/sbornik/world/>
3. <https://azvision.az/news/266853/usaq-qaynar-xettine-3000-e-yaxin-zeng-edilib.html>
4. <https://bakuresearchinstitute.org/az/the-social-protection-of-mothers-and-children-in-azerbaijan-the-systems-capability-and-scope/>
5. <https://childhelpline.az/index.php/az/>
6. <https://clck.ru/giqcq>
7. https://clck.ru/JwCpk
8. <https://inlnk.ru/G6Y8Py>
9. <https://lawbooks.news/pedagogika_920_922/opyit-sotsialnoy-zaschityi-detey-42048.html>
10. <https://sff-miami.com/blog/zashhita-prav-rebenka-v-soedinennyh-shtatah/>
11. <https://stm.fi/ru/zasita-detej>
12. <https://www.gununsesi.info/az%C9%99rbaycanda-usaqlarin-sosial-mudafi%C9%99si-sosial-siyas%C9%99tin-muhum-t%C9%99rkib-hiss%C9%99sidir/>
13. <https://www.savethechildren.net/>
14. <https://www.vnovomsvete.com/articles/2018/03/08/kak-ustroena-socialnaya-sluzhba-zashhity-detey-v-amerike.html>